Efter 18 års krig i Afghanistan lurer frygten for et kollaps a la Sydvietnam | Information\nTrump-regeringens plan om at trække alle styrker ud af Afghanistan, inden der foreligger en aftale med Taleban om våbenhvile og dannelse af en samlingsregering, forråder regeringen i Kabul, mener iagttagere i Washington og Kabul. Vil historien fra Vietnamkrigen, hvor Sydvietnam kollapsede efter USA’s tilbagetrækning, gentage sig, spørger de\nMilitærhelikopter i gang med at evakuerere personalet fra den amerikanske ambassade i Saigon i Sydvietnam i 1975. Efter USA’s tilbagetrækning omringede nordvietnamesiske styrker og sydvietnamesiske guerillaer Saigon. USA evakuerede sine diplomater og tusinder af sydvietnamesere. Vietnam blev forenet, og USA havde definitivt tabt krigen. Herefter startede gengældelsen og repressalierne mod sydvietnameserne.\nBOSTON – Vil Afghanistan lide samme kranke skæbne som Sydvietnam?\nDet spørgsmål er på alles læber, efter at præsident Donald Trumps særlige udsending, afghanskfødte Zalmay Khalilzad, i sidste uge på en pressekonference i Kabul kunne fortælle, at USA og Taleban er tæt på at være enige om en rammeaftale for tilbagetrækning af USA’s styrker fra Afghanistan.\nI løbet af seks dage havde Khalilzad og højtstående repræsentanter for Taleban, den islamistiske og nationalistiske modstandsbevægelse, gjort flere fremskridt end nogensinde før under forhandlinger i Doha, Qatar. Siden 2011 har de to sider jævnligt mødt hinanden i den lille østat i Den Persiske Golf.\nDet er første gang siden invasionen og besættelsen af Afghanistan i 2001, at USA har tilbudt Taleban en tilbagetrækning af alle sine styrker. I dag befinder der sig 14.000 amerikanske soldater i landet. Kort før jul bekendtgjorde præsident Trump, at han planlægger at halvere styrken i den nære fremtid.\nDet er muligt, at præsidenten i sin årlige tale til Kongressen og det amerikanske folk om nationens tilstand tirsdag aften amerikansk tid vil føje detaljer til sin plan.\nDen amerikanske udsending, Khalilzad, sagde sidste mandag i Kabul, at Taleban som modydelse for USA’s tilbagetrækning har forpligtet sig til at »garantere, at Afghanistan ikke igen bliver et tilflugtssted og en rampe for terrorgrupper og individuelle terrorister«.\nAl-Qaedas terrorangreb på USA 11. september 2001 blev planlagt fra baser i Afghanistan, hvor Osama bin Laden og hans gruppe af arabiske jihadister opererede under beskyttelse af Taleban-bevægelsen, der var kommet til magten i landet i 1996. Som modsvar væltede USA Taleban-styret i oktober 2001 gennem indsættelse af specialstyrker og et massivt luftangreb.\nDet er uvist, hvorvidt amerikanernes krav om indgåelse af en våbenhvile og direkte forhandlinger mellem Taleban og den demokratisk valgte regering, under ledelse af præsident Ashraf Ghani, om dannelsen af en provisorisk samlingsregering er inkluderet i udkastet til rammeaftalen.\nKhalilzad bekræftede blot, at forhandlingerne er blevet sat i bero, indtil Taleban melder tilbage om sin position. En højtstående kilde i Taleban sagde til The New York Times i sidste uge, at en plan for tilbagetrækning af USA’s styrker hverken vil blive koblet direkte til en våbenhvile eller til drøftelser mellem den afghanske regering og Taleban.\nTrump brød sit løfte\nNoget tyder således på, at Trump-regeringen planlægger at trække sine styrker ud, inden der foreligger en våbenhvile, og en samlingsregering er dannet. Det ville være i lodret strid med den strategiplan, som præsident Trump godkendte for et år siden, og som går under navnet South Asia Strategy.\nHeri forpligtede han sin regering til at undlade at fastsætte en tidsplan for tilbagetrækning af soldater og gav USA’s militære øverstkommanderende i Afghanistan en stor grad af fleksibilitet til at bekæmpe Talebans styrker.\nVed fremlæggelsen af Afghanistan-strategien pointerede Trump, at han i modsætning til præsident Barack Obama aldrig ville sende signaler til Taleban om en tilbagetrækning. Det er imidlertid præcist, hvad Trump og hans forhandler har gjort nu, og det er derfor, at parallellerne til Vietnam-krigen virker så slående for mange amerikanske iagttagere.\nI 1972 var amerikanerne krigstrætte. Præsident Richard Nixon stillede op til genvalg. I maj samme år bøjede han sig for Nordvietnams ultimative krav. USA gik med til at stoppe bombardementerne af Nordvietnam mod indgåelsen af en våbenhvile, hvis endemål var tilbagetrækning af alle amerikanske styrker fra Sydvietnam.\nEt tidligere amerikansk krav til det kommunistiske styre i Nordvietnam om at holde inde med deres militære operationer i Sydvietnam blev sløjfet. I begyndelsen af 1973 underskrev Henry Kissinger en fredsaftale med sin nordvietnamesiske modpart i Paris. Herefter begyndte hjemsendelsen af soldater og militært materiel.\nI april 1975 omringede nordvietnamesiske styrker og sydvietnamesiske guerillaer Saigon. USA evakuerede sine diplomater og tusinder af sydvietnamesere. Vietnam blev forenet, og USA havde definitivt tabt krigen. Herefter startede gengældelsen og repressalierne mod sydvietnameserne.\nForsvarsanalytikeren Gordon Adams, der læste på Columbia University med Khalilzad, ser nogle åbenlyse paralleller mellem situationen i 1972 og i dag.\n»USA var involveret i en krig, vi ikke kunne vinde. Kissinger vidste, hans forhandlingsposition var svag, at den udemokratiske og korrupte Thieu-regering i Saigon ville kollapse, og at Nordvietnam ville vinde krigen og genforene landet,« siger Gordon Adams, professor emeritus i international politik på American University i Washington, D.C.\n»Khalilzad er en kløgtig og lusket forhandler, men han sidder med nogle dårlige kort på hånden, og han tjener under en præsident, der er fast besluttet på at trække USA ud. Jeg tror ikke, Khalilzad kan presse mange indrømmelser ud af Taleban. Præsident Ghani har god grund til at være nervøs. Han træder vande, ligesom Nguyen Van Thieu i Sydvietnam gjorde i Sydvietnam. Ghani ved, hans dage er talte.«\nDen afghanske præsident, der stiller op til genvalg i juni, synes at erkende sin penible position. I en tv-tale mandag i sidste uge refererede han direkte til én af sine forgængeres tragiske skæbne. I 1996 indtog Taleban-styrkerne Kabul og kidnappede tidligere præsident Mohammad Najibullah fra FN’s ambassade, hvor han havde søgt tilflugt i 1992.\nNajibullah havde tjent under den sovjetiske marionetregering i 1980’erne og blev valgt til præsident, da Sovjetunionen trak sine besættelsesstyrker ud af Afghanistan i 1989. Han førte en forsonende linje over for mujahedinkrigerne, men måtte gå af, efter at Sovjetunionen blev opløst i 1991. Taleban hængte ham fra en telefonpæl i Kabul i 1996.\nI sin tv-tale kritiserede præsident Ghani amerikanerne for at føre forhandlinger med Taleban uden om den demokratisk valgte regering.\n»Vi afghanere er krigens ofre, så fredsinitiativet bør ligge i vores hænder. Det er vores krav, fordi vi alle ved, hvad der skete med Najibullah. Han blev ført bag lyset. FN gav ham garantier om fred, og det endte i en katastrofe,« lød det dystert fra præsident Ghani.\nMen hverken Taleban eller den afghanske regering synes i realiteten interesseret i at danne en provisorisk samlingsregering. Taleban anser Ghanis styre for at være en marionet, og regeringen har indtil videre hårdnakket afvist at sætte sig ved samme bord som Taleban, endsige drøfte forsoning.\nSamme uforsonlige holdning indtog Thieu-regeringen i Saigon og den nationale front for befrielsen af Sydvietnam (også kendt som Viet Cong) i 1972.\nUSA’s tidligere ambassadør i Kabul, Ryan Crocker, advarede i en aviskronik i sidste uge Trump-regeringen mod at lade Ghani-styret i stikken.\n»USA har delegitimeret Afghanistans regering ved at forhandle med Taleban om Afghanistans fremtid,« skriver Crocker i The Washington Post. Den tidligere ambassadør fortsætter:\n»Desværre minder det om fredsprocessen i Paris i 1972. Ligesom dengang er det indlysende, at vi overgiver os ved at komme til forhandlingsbordet. Vi forhandler i realiteten betingelserne for vores overgivelse. Taleban vil afgive masser af forpligtelser vel vidende, at så snart vi er ude af Afghanistan, har vi ingen magt til at få forpligtelserne ført ud i livet.«\nBlandt amerikanske iagttagere hersker der endvidere stor nervøsitet om, hvorvidt de afghanske sikkerhedsstyrker er stærke nok til at forsvare landets demokratiske institutioner. Det skyldes en udbredt usikkerhed i officerskorpset om USA og NATO’s vilje til at forpligte sig på lang sigt med militær bistand og træning.\n»Både i Sydvietnam og i Afghanistan svækkede denne usikkerhed om fremtiden de væbnede styrkers modstandsvilje,« siger Karl Eikenberry til The New York Times. Eikenberry var øverstkommanderende for USA’s styrker i Afghanistan 2005-2007 og ambassadør i 2009-2011.\nNogle mener også, at Afghanistans økonomi og politiske institutioner er i en dårligere tilstand end Sydvietnams i 1972.\n»Afghanistans eneste store indtægtskilde er narkotika. Sydvietnams økonomi var mere forskelligartet. Selv nogle af de sydvietnamesiske kampenheder var bedre end de afghanske,« siger Anthony Cordesman fra Center for Strategic and International Studies til The New York Times. Han var ansat i Udenrigsministeriet under Vietnamkrigen.\nGhani kan overleve\nIkke alle finder parallellerne mellem Afghanistan og Sydvietnam overbevisende. En af USA’s førende og mest erfarne Afghanistan-eksperter, Barnett Rubin, mener, det er for tidligt at opgive håbet om en varig fredsaftale i den afghanske borgerkrig.\n»Det er en anden situation. Regimet i Saigon var korrupt og udemokratisk. Det er styret i Kabul ikke,« siger Rubin, der er seniorstipendiat og vicedirektør ved Center for International Cooperation på New York University.\nRubin har en mere optimistisk udlægning af forhandlingerne mellem USA og Taleban.\n»Gennembruddet skyldes, at USA endelig har erklæret sig villig til at trække sig ud og diskutere det med Taleban. Trump-regeringen har koblet en tidsplan for en tilbagetrækning sammen med et krav om en våbenhvile og påbegyndelse af drøftelser mellem Taleban og Ghani. Det er det springende punkt. Nu må vi vente og se, hvad der sker,« siger han.\nRubin er på det rene med, at Trump på et tidspunkt kan miste tålmodigheden og gøre noget impulsivt, som spolerer en fredsproces.\n»Det er muligt, Trump siger: Op i røven med forhandlingerne! Jeg trækker styrkerne ud, og at han gør det under dække af en eller anden aftale. Vi ved, han kan finde på den slags. Men det er altså ikke, hvad der er på tale nu.«\nI modsætning til andre Afghanistan-kyndige forudser Barnett Rubin ikke Ghani-styrets pludselige kollaps, hvis det amerikanske militær og NATO-styrkerne trækker sig ud.\n»Hvis den militære bistand til de afghanske sikkerhedsstyrker fortsætter, kan styret måske overleve. Udfaldet afhænger også af de andre internationale aktører – Kina, Rusland, Iran og Pakistan. De vil måske skifte kurs og lægge bånd på Taleban,« siger Rubin.\nDer er brug for et nyt fokus for indsatsen i Afghanistan\n04. februar, 2019 - 00:30\n"Trump-regeringens plan om at trække alle styrker ud af Afghanistan ...."\nYes - endelig en god nyhed.\nAlf Bjørnar Luneborg, Per Torbensen, Michael Friis, Gert Romme, Torben K L Jensen, Anders Graae, Bjarne Bisgaard Jensen, Niels Duus Nielsen og Hans Aagaard anbefalede denne kommentar\n04. februar, 2019 - 07:07\nLederen af den frie verden Præsident Trump er netop blevet interviewet til Face The Nation på CBS. Afghanistan var naturligvis et Issue. Interviewet er ren stand-up.\nTRUMP: I am going to trust the intelligence that I'm putting there, but I will say this: my intelligence people, if they said in fact that Iran is a wonderful kindergarten, I disagree with them 100 percent. It is a vicious country that kills many people.\nTrump: Because as you know they [China] have a border just like we have a border with Mexico, where crime is way up by the way, way up, and you have to remember that. But we have a border with- they have a border with North Korea.\nOg han kører på og kører på!\nBettina Jensen, Torben K L Jensen, Anders Graae, Trond Meiring og Niels Duus Nielsen anbefalede denne kommentar\n04. februar, 2019 - 08:39\nOg der er vist ikke mange vietnamesere, der ønsker sig forholdene før 1975 tilbage?\nMichael Friis, Torben Skov og Trond Meiring anbefalede denne kommentar\n04. februar, 2019 - 11:31\nJa, nu har USA udset sig et nyt og måske mere lukrativt mål - olielandet Venezuela!\nArne Albatros Olsen, Ib Christensen, Per Torbensen, Harald Strømberg, Gert Romme, Henrik Leffers, Torben K L Jensen, Torben Skov, John Andersen, Gaderummet Regnbuen og Trond Meiring anbefalede denne kommentar\n04. februar, 2019 - 14:54\nTrump har nettop besluttet at styrkerne i Afghanistan og Syrien ikke skal trækkes ud alligevel.\nAngiveligt for at holde øje med Iran og beskytte Israel.\nBettina Jensen og Gert Romme anbefalede denne kommentar\n04. februar, 2019 - 16:44\nMan kan jo nok påstå, at landet har været meget igennem siden middelalderen. Bl.a. var det en del af Storbritanniens indiske juvel, senere, i 1979, mærkede de Sovjetunionens brænd varme interesser. Og i 2001 godkendte FN's sikkerhedsråd (desværre) oprettelsen af Nato´s hjælpehær, ISAF.\nDet er klart, at et samfund bliver påvirket af flere hundrede års næsten konstante stridigheder. Og for Afghanistan måske dobbelt, da landet jo egentlig slet ikke er et homogent og sammenhængende land.\nMen man kan til gengæld også fastslå, at magthaverne i Afghanistan heller ikke selv har været meget aktive med at skabe retfærdighed, fred, enighed og fælles forståelse, medens tid og Nato var til stede.\nOg man kan jo også spørge sig, hvor alle de mange milliarder US-dollars er blevet af, som landet har fået stillet til rådighed til genopbygningen. Nogle af pengene er godt nok blevet brugt i vesten til køb af Blackwater-lejetropper, men ikke alle. Og nu foreslår USA altså, at Afghanistan overlades endnu flere til Blackwater-lejetropper, der skal være under ledelse af en USA-"vicekonge".\nChristel Gruner-Olesen, Ib Christensen, Trond Meiring og Harald Strømberg anbefalede denne kommentar\n04. februar, 2019 - 17:08\n16 år er alt for lang tid. USA skulle ikke have været i Afghanistan ud over en nålestikoperation. Hjem med de sidste tropperne. Nu!\nDet er super svært at blande sig i andre landes forhold. Hvorfor skal det hele tiden bevises?!\nVi vakler selv med vores system, og vores værdier ændrer sig ofte. Hvordan kan vesten tro, at vi kan redde verden? Aldrig mere årelange krige eller besættelser. Befolkningen er naturligt imod besættelsesmagten.\nOg hvis man er er i tvivl, så overvej, hvorfor det skulle blive lettere, at forlade Afghanistan (eller Syrien) om 1, 2, 3 eller 5 år. Nej vel. Hjem NU,\nTorben Lindegaard, Torben K L Jensen, Trond Meiring, Hans Aagaard og Per Torbensen anbefalede denne kommentar\n05. februar, 2019 - 00:17\nHavde man da bare holdt sig til det oprindelige mål: At ødelægge Al Qaedas træningslejre og smide terrornetværket ud af Afghanistan og så ladet afghanerne selv kæmpe deres egen frihedskrig, som de var godt i gang med...\n05. februar, 2019 - 09:40\n@ Michael Friis,\nOmkring Afghanistan er jeg bestemt ikke sikker på, at vesten efter disse krige blot kan trække sig, og overlade resten til de lange knives nat. Her syntes jeg, man skal samarbejde med Rusland, som også er ansvarlig, og i fællesskab gøre landet til det, vi forventer os af et demokrati.\nMen hvis man overfører statementet til f.eks. Iraq og Libyen, hvor kun vesten og ingen andre har smadret den fine etniske balance mellem folkegrupperne. Så mener jeg virkelig, at vesten har et ansvar for at genetablere nogle demokratiske, retfærdige og bæredygtige samfund - også selv om det tager 50 år.\nAt disse lande tidligere var diktaturer, er i hvert fald ingen undskyldning for ikke at tage ansvar.\n".... den fine etniske balance mellem folkegrupperne" - i Iraq & Libyen !!\nDet er det rene ævl.\nDer var absolut ingen balance imellem folkegrupperne i Iraq & Libyen -\nder var derimod i begge lande en leder, der smadrede enhver opposition.\nMed henholdsvis Sadam Hussein & Muammar Gaddafi ryddet af vejen kunne man have håbet på et rimeligt ekvilibrium; men det er åbenbart ikke en mulighed.\nHvis der et eller andet sted var evidens for, at et Nato troppekontingent kunne gøre en forskel i demokratisk - eller blot fredeliggørende - retning, så kunne man begynde at diskutere en udstationering; men det er desværre slet ikke tilfældet.\nTvært imod - uroen og befolkningens lidelser øges.\nLad os få alle mand hjem fra Mellemøsten og Nordafrika.\n22. november, 2020 - 16:02\nAt trække stikket i Afghanistan nu er topmålet af sund fornuft.


Høneballehaven på Samsø: Morgenrim og noget helt andet\nDenne morgen stod Bent for fotograferingen. Han skal jo også have lov til at tage skønne billeder af rim i græsset. Så jeg lod mit kamera blive i skabet og gik selv ud og nød sceneriet.\nDette var så hvad Bent så gennem kameraet\nParykbusk og rim på græsplænen\nOg en smuk rose.\nDet var, hvad jeg valgte at vise af hans billeder fra haven.\nFor nu skete der nemlig noget helt andet, vi holdt fri fra haven:-)\nPå Samsø har vi et Falkecenter, de har åbent her i efterårsferien hver dag kl. 11. Jeg havde været der i sommer med sønner og svigerdøtre, men Bent var på arbejde og fik derfor ikke oplevet dette fantastiske show. Han mente nu sagtens, han kunne leve foruden, men jeg fik overtalt ham til at tage med. Så for en gang skyld holdt vi fri fra haven. Her ser I hans billeder.\nHvis I kommer til Samsø mere end den ene dag, hvor I skal besøge min have, må I onde jer selv den store oplevelse, det er at besøge Samsø Falkecenter.\nDet var en fantastisk oplevelse, men du godeste hvor var det koldt. Alle frøs med anstand. Jeg havde endda ekstra tøj på, men blev alligevel gennemkold, så bagefter var det dejligt at komme hjem i varmen.\nOm eftermiddagen var vi igen i staudebedet, så nu er vi ved at have fået gravet det meste op, altså græsset, kvikgræsset og asters, efterhånden kan jeg begynde at se, hvor jeg vil plante træer og buske og hvilke stauder, der skal flyttes eller helt væk. Men først skal der køres jord på, der forsvinder meget jord med de stauder vi graver op. Heldigvis har vi meget jord fra vores vandhul, så må vi håbe det er godt nok.\nDette billede tog Bent i morges af staudebedet. Hele midten af bedet er stort set gravet ud nu, så er det "bare" at køre jord på i morgen.\nTil slut et billede af min hvide rose, som stadig blomstrer.\nPosted by Høneballehaven at lørdag, oktober 15, 2011\nSigne 15. oktober 2011 kl. 21.40\nSmukke fugle. Jeg kan forestille mig, at det er en stor oplevelse at komme så tæt på dem.\nHvornår er det nu, du har tænkt dig at invitere til blogtræf i din have? Jeg må jo hellere få det ind i kalenderen :-)\nFrk. Anemone 15. oktober 2011 kl. 21.41\nDejlig oplevelse på falkecentret, det er fantastisk at komme så tæt på disse rovfugle og opleve hvad falkoneren kan med dem.\nDet er da nogle dejlige billeder, Bent har taget i morges.\nHøneballehaven 15. oktober 2011 kl. 21.51\nJa det er en fantastisk oplevelse at komme så tæt på dem. Bent fik et par gange en vinge i hovedet. De flyver tæt henover hovederne på folk, så det er med at dukke sig.\nVi tager datoerne op igen til marts, vi skal gerne have så mange som muligt med. Jeg har foreslået d. 17. maj (Kr. Himmelfartsdag) eller lørdag d. 19. maj.\nUlla: Ja det er en skøn oplevelse både at se fuglene og hvor dygtige falkonererne er. Det er fascinerende. Jeg giver din ros videre til Bent :-)\nLandbohaven 15. oktober 2011 kl. 22.26\nDet var mange flotte billeder du har at vise frem i dag.\nJeg forstår godt at det har været noget af en oplevelse at se de store fugle så tæt på.\nHanne i haven 15. oktober 2011 kl. 22.26\nSikke nogle fantastiske billeder Bent har taget af fuglene. Jeg kan godt forstå at I synes at det er fascinerende, at være så tæt på.\nOg så hjem og knokle i haven bagefter, hold da op :-)\nDet bliver spændende at følge staudebedet, når du planter det til igen.\nJeg kan ikke den 17. maj, for der skal vi til konfirmation. Men som du siger er det nok smartere, at tage den igen når vi kommer tættere på.\nJeg kom desværre slet ikke ud idag, for der er så meget malearbejde i kælderen. Vi sover klemt inde på Michaels kontor. Det er vores sove-skabs-værelse vi er i gang med nu. Og vi sover meget dårligt i kontoret, derfor prioriterer jeg kælderen ind imellem, selvom jeg har mest lyst til at gå udenfor. Det er bestemt ikke med min gode vilje, men vi får også hjælp ind imellem af vores venner, og så er vi jo nødt til at nå nogle ting selv ind imellem, så det hele ikke bliver endnu mere forsinket. Tænk, at et regnvejr kan ødelægge så meget i så lang tid efter :-(\nHøneballehaven 15. oktober 2011 kl. 22.39\nTak for jeres kommentarer, det er virkelig en oplevelse at se de store fugle optræde og så tæt på.\nJa jeg er også lidt spændt på mit staudebed, nu kan jeg ligesom begynde at planlægge lidt, før var det bare helt rodet. Så håber, det bliver godt.\nDer var mange, der skrev om konfirmationer i de dage, og d. 17. er der nok mange, som har konfirmation. Men lørdag den 19. kan måske gå an, vi må se, hvordan det går.\nJeg kan godt forstå I prioriterer kælderen og soveværelset, når I sover dårligt i kontoret, og når I har hjælp på, er I ligesom nødt til det. Selvom det er meget ærgerligt ikke at kunne komme i haven. Ja det er utroligt, at I skal lide under det så lang tid efter. Håber I snart kan flytte i soveværelset igen og at du kan få tid til at nyde lidt havearbejde.\nVores have 16. oktober 2011 kl. 08.20\nFlotte billeder Bent har taget, og smukke billeder fra Samsø Falkecenter.\nstaudecafeen 16. oktober 2011 kl. 09.24\nflotte havebilleder. og skønne fugle:) tak for kigget, god søndag Anne Gine\nBirgitte 16. oktober 2011 kl. 09.51\nHej Lisbeth. Tusind tak for kigget. Jeg "nøjes" med at se billeder af rovfuglene, da jeg er virkelig bange for dem uden atjeg ved hvorfor! Jeg nød at se alle billeder, også dem Bent har taget i haven. Jeg tror, staudebedet bliver rigtig godt og jeg glæder mig til at læse om de planter du vil vælge. Jeg er klar med papir og blyant, hvis nu jeg også må have nogle af planterne!\nFrøken Solhat 16. oktober 2011 kl. 10.13\n........som Signe siger......smukke fugle. Den lille ugle er da eneormt sød ;0)\nHøneballehaven 16. oktober 2011 kl. 13.32\nHej Hanne Bente og Anne Gine\nTak for besøg og kommentar, hyggeligt at I kigger forbi.\nBirgitte: De er så flotte de rovfugle, men hvis du er bange for dem, er det bedst at holde sig væk fra falkecentre. Det er fine billeder Bent har taget, så I alle kunne nyde dem.\nJeg håber også staudebedet bliver godt, det er i hvert fald et stort arbejde.\nJa er den ikke sød den lille ugle. Morsomt er det, for vi bliver jaget op for at se en ørn, der er meget større end den sidste på billedet. Når vi så kommer der op, står der en med den lille bitte ugle. Ja sådan kan man blive snydt. Jeg hopper på den hver gang :-)Måske er det for at få os hurtigt væk fra pladsen.


Statens Institut for Folkesundhed | Hvor sunde er danskerne? | SAS Finland\nEt udførligt overblik over den danske sundhedstilstand kan nu fås på danskernessundhed.dk, hvor besvarelser om sundhed og sygdom fra 160.000 voksne danskere er sat i system.\nAlkohol, rygning, kost, sygdom og smerter er blot nogle af de parametre, som danner grundlag for en massiv og grundig undersøgelse af danskernes sundhedstilstand. Dermed er det nu muligt for alle interesserede bl.a. at se, hvor meget vi ryger, hvor meget motion vi dyrker, hvor meget vi går til lægen, og om vi ofte har smerter.\nKnud Juel, Forskningsleder\nSamtidig giver tallene mulighed for et unikt indblik i, hvordan vores sundhedstilstand hænger sammen med bl.a. køn, alder, uddannelse, arbejdssituation og civilstatus, da der kan søges på kryds og tværs af parametre.\nUndersøgelsen er indtil videre lavet i 2010 og 2013, og al data er samlet på danskernessundhed.dk, hvor kommuner, journalister, regioner, forskere og alle andre med interesse kan hive relevante data frem på mange forskellige sorteringsparametre. Den analytiske tilgang til det store datamateriale er sikret i form af løsningen SAS Institute Visual Analytics, som samler og fremstiller data visuelt, brugbart og forståeligt.\nFra politikere og studerende til forskere og journalister\n”Det er naturligvis især journalister, studerende og forskere, der hiver tal ud fra databasen til artikler, baggrundsinfo og andet. Men også politikere i kommunerne og regionerne benytter sig meget af tallene til at argumentere for eller imod indsatsområder og investeringer – eks. kan de således vise, hvordan rygersituationen er i netop deres lokalområde og planlægge forebyggelsesindsatser på den baggrund. Regionerne benytter fx på nuværende tidspunkt data til at udarbejde specifikke regionale sundhedsprofiler”, siger professor Knud Juel, forskningsleder på Statens Institut for Folkesundhed, som sammen med Syddansk Universitet, Sundhedsstyrelsen og de fem regioner står bag undersøgelsen.\n”Tallene viser jo ikke blot, hvor mange i en region eller kommune, der ryger eller har smerter, men også om der er en sammenhæng med, hvorvidt folk er i arbejde, er gift eller hvor høj en uddannelse de har gennemført. Det giver en endnu mere detaljeret baggrund til at sætte gang i de rigtige initiativer på specifikke områder, og dermed giver man et bedre grundlag til mere optimal brug af skatteborgernes penge ude i lokalområderne”, siger Knud Juel.\nDet er et meget stort datasæt, vi har at gøre med, og det er utroligt vigtigt, at systemet bagved sikrer, at alle kan stole på det outcome, der søges efter.\n160.000 danskeres sundhed i tal\nDet er løsningen SAS Institute Visual Analytics, der sørger for, at besvarelserne fra de flere end 160.000 voksne danskere er gjort brugbare på danskernessundhed.dk, så alle de forskellige interessenter kan skræddersy deres søgning til specifikke behov.\n”Det er et meget stort datasæt, vi har at gøre med, og det er utroligt vigtigt, at systemet bagved sikrer, at alle kan stole på det outcome, der søges efter. Samtidig er brugervenligheden essentiel, så vi ved, at alle dem, der har brug for det, let kan trække data ud, få det fremstillet visuelt eller en helt tredje ting. Det får vi med løsningen fra SAS, som også har været en meget kompetent samarbejdspartner og reageret prompte, også i spidsbelastningsperioder”, siger Knud Juel.\nNy data klar til kommunalvalg\nSiden 1987 er danskernes sundhedstilstand jævnligt blevet målt, men indtil nu er dataene blevet publiceret på tryk. Med den nye digitale datasamling bliver tallene fra 2010 og 2013 tilgængelige, søgbare og brugbare for enhver. Næste indsamling af data bliver i 2017, lige inden en ny kommunalbestyrelse træder til.\n”Dataene skal ligge klar, så den nye kommunalbestyrelse har aktuel viden og data at prioritere og administrere kommunens økonomi ud fra”, siger Knud Juel.\nDet store datasæt med besvarelser fra 160.000 danskere skulle gøres søgbare på tværs af mange forskellige parameter. Samtidig skulle systemet sikre brugervenlighed, da brugere ville blive alle interesserede lige fra politikere og journalister til forskere og studerende.\nSAS Visual Analytics, der samler store mængder data og fremstiller dem visuelt og forståeligt, samt sikrer brugervenligheden i systemet.\nEt fleksibelt system, som håndterer data på tværs af segmenter. Systemet er søgbart på specifikke kriterier og tilgængeligt for alle.


HB Køge - FC Roskilde - HB Køge\nHjem » Fixtures & Results » 2014/15 » HB Køge – FC Roskilde\nHB Køge 2 - 0 FC Roskilde\nHB Køge vandt lørdag eftermiddag en fortjent 2-0-sejr over lokalrivalerne fra FC Roskilde i det der var sæsonens sidste hjemmekamp. HB Køge kom flyvende fra start og byggede videre på de seneste kampes overbevisende indsatser i henholdsvis Aarhus og senest i 4-0-sejren over Vendsyssel i sidste weekend.\nKampen var blot elleve minutter gammel da topscorer Bruninho fra nært hold fik sparket bolden i mål. Dermed har brasilianeren nettet i alle tre kampe mod FC Roskilde i denne sæson. Fortjent føring, der kunne være blevet større midtvejs i halvlegen, hvor Brandão brugte sin energi og fart til at komme i skudposition. Desværre for ham og HB Køge røg afslutningen over mål.\nI resten af halvlegen var der ikke mange chancer. HB Køges defensiv stod godt, og kun få gange måtte Frederik Due i aktion, men rigtig farligt blev det ikke.\nEfter pausen var HB Køge igen tæt på øget føring. Blot tre minutter inde i anden halvleg sparkefintede Brandão sig i skudposition. Den glimrende afslutning tog dog indersiden af stolpen og røg på tværs af målet. Tættere på kommer man næsten ikke.\nStille og roligt fik gæsterne fra FC Roskilde arbejdet sig ind i kampen, og den tidligere Simon Richter var en af spillere, der fik sendt en afslutning af sted mod Frederik Due, men som før pausen, så blev det aldrig rigtig farligt.\nI stedet slog HB Køge til i den anden ende. Kampens spiller, Brandão, modtog bolden fra Kristian Andersen, og sparkede sikkert bolden i mål til kæmpe jubel på Herfølge Stadion, hvor også sejren på tribunen uden tvivl gik til HB Køges trofaste tilhængere. Tak for opbakningen!\nHB Køge kørte sejren hjem, og var mod slutningen tættere på 3-0 end FC Roskilde var på 2-1, men der kom ikke yderligere scoringer, og HB Køge overhaler dermed FC Roskilde i tabellen, hvor HB Køge nu indtager sjettepladsen inden sæsonens sidste spillerunde, hvor man i næste weekend møder nedrykningstruede Fredericia på jydernes hjemmebane.\n1-0 // Bruninho (11.)\n2-0 // Brandão (71.)\nMark Leth Pedersen, FC Roskilde (76.)\nDelphin Tshiembe ud // Nikolaj Hansen ind (66.)\nJonas Thomsen ud // Daniel Arrocha ind (67.)\nKristian Andersen ud // Sadik Krdzic ind (87.)\n1.139 tilskuere på Herfølge Stadion


Beboere i Åløkkeskoven jubler over afgørelse efter flere års kamp | TV2 Fyn\nBeboere i Åløkkeskoven jubler over afgørelse efter flere års kamp\nÅløkkekvarterets Grundejerforening glæder sig over, at der ikke skal fældes træer i Åløkkeskoven. Politikerne i Odense er ikke enige om, hvem der skal have æren for afgørelsen.\nAxel Lund Henriksen er en af de beboere, der glæder sig over beslutningen om ikke at opføre boliger i Åløkkeskoven. Jeanette Forunier\n16. mar 2021, kl. 13:16\nEn gruppe beboere i området omkring Åløkkeskoven i Odense har i en årrække været frustreret over et potentielt boligbyggeri, men nu er der glæde, efter at politikerne i Odense er blevet enige om at bevare skoven.\nOlav de Linde vil reducere byggeri og forære skov til kommunen\n- Det er en helt fantastisk afgørelse for Odense, og det er dejligt, at vi har nogle politikere, som viser ambitioner og visioner ved at ønske at bevare vores grønne arealer og vores fantastiske skov, siger Axel Lund Henriksen, der er næstformand i Åløkkekvarterets Grundejerforening.\nDebatten om den såkaldte matrikel 27F - også kendt som cirkuspladsen - der er ejet af ejendomsselskabet Olav de Linde, har raset siden 2016.\nquote Det er en helt fantastisk afgørelse for Odense\nAxel Lund Henriksen\n500 år gammel skov\nArealet skal gøres til den del af det grønne danmarkskort, som består af naturområder med særlige naturbeskyttelsesinteresser.\n- Det har været et utrolig langt forløb for os borgere, konkluderer Axel Lund Henriksen.\n- Når vi har noget fantastisk skov, som er mere end 500 år gammel, og som har været beskyttet i 50 år, er det utrolig vigtigt, at vi ikke bare fjerner sådan et fantastisk stykke areal, som er til glæde for alle borgere i Odense, fortæller han.\nSelv om han roser politikerne for deres arbejde i den langstrakte sag, vil han ikke pege på, hvem der skal have æren for, at træerne i en del af Åløkkeskoven ikke skal fældes.\nLilleholt: Det har taget noget tid for Socialdemokratiet\nHeller ikke politikerne er enige om, hvem der skal have æren.\nAfgørelsen i sagen er faldet, efter at Socialdemokratiet mandag valgte at støtte et forslag fra by- og kulturrådmand Christoffer Lilleholt (V), som hele tiden har støttet en bevarelse af træerne i skoven.\n- Det har været et uskønt forløb, fordi der har været usikkerhed om, hvad nogle politiske partier har ønsket. Vi meldte tidligt ud, at der ikke skulle bygges i Åløkkeskoven, siger Christoffer Lilleholt.\nquote Det har været et uskønt forløb, fordi der har været usikkerhed om, hvad nogle politiske partier har ønsket. Vi meldte tidligt ud, at der ikke skulle bygges i Åløkkeskoven\n- Det har taget noget tid for andre politiske partier, og jeg er glad for, at vi nu kan stå sammen - Venstre og Socialdemokratiet og andre partier - om det grønne Odense, forklarer han.\nSocialdemokratiet: Rådmand skulle have søgt mere dialog\nByrådsmedlem Maria Brumvig (S), der er medlem af by- og kulturudvalget i Odense Kommune, erkender, at politikerne har været længe om at finde en afgørelse i sagen.\n- Der har været mange ting, der skulle vejes for og imod, og nu har vi truffet en endelig beslutning og sagt, at der ikke skal bygges i Åløkkeskoven. Vi går med til, at matrikel 27F skal optages i det grønne danmarkskort, siger Maria Brumvig.\nDet socialdemokratiske byrådsmedlem mener dog ikke, at Christoffer Lilleholt og Venstre skal løbe med æren.\nquote Jeg kunne godt have ønsket mig, at rådmanden for området havde været mere dialogsøgende og fundet et kompromis\n- Jeg kunne godt have ønsket mig, at rådmanden for området havde været mere dialogsøgende og fundet et kompromis. Vi har holdt møder med alle parter over en rigtig lang periode for at finde en løsning, der kunne tilgodese alle parter, siger Maria Brumvig.\nEr det rådmandens skyld, at det er blevet trukket så langt ud?\n- Jeg tror, man skal passe på at kaste rundt med skyld, men når man er rådmand for by- og kultur, må man også forsøge at skabe dialog og forsøge at finde en løsning, og det oplever jeg ikke, at man har forsøgt, siger Maria Brumvig.\nFem truede flagermusarter i Åløkkeskoven:\n- Det er katastrofalt at rykke deres levested\nByggefirma har ændret planer flere gange\nByggefirmaet Olav de Linde har i løbet af årene, som sagen har verseret, flere gange ændret planerne. De har lydt på både seks og otte nye bygninger i skoven. Så sent som i sidste uge kom der et nyt forslag på tre bygninger, og her fik planerne positive tilbagemeldinger fra Socialdemokratiet.\nChristoffer Lilleholt har hele tiden sagt, at skoven skulle bevares som et grønt område. Hvorfor har I ikke taget hans forslag til jer noget tidligere?\n- Det var et forslag, Venstre stillede i sidste øjeblik, da vi skulle godkende kommuneplanen. Derfor skulle det også sendes i høring først, så det er ikke noget, vi har haft supermeget tid til. Høringsfristen sluttede i fredags. På den baggrund træffer vi vores beslutning, forklarer Maria Brumvig.\nFør forslaget om Åløkkeskoven er endeligt besluttet, skal det godkendes i byrådssalen i næste uge.


Stadig flere handler på forretninger på nettet - Mosedahl Outdoor\nEn stor portion online butikker frembyder heldigvis flere former for fragt. Den mest almindelige er nu til dags levering til et afhentningssted, som gør at du kan hente din nyindkøbte vare når du har lyst. Leveringsformen er nemlig temmelig simpel, samt tit tilmed den mest prisbevidste fragttype.\nDu kunne tillige vælge at få produkterne leveret hjem til din privatadresse eller ud på din arbejdsplads. Metoden bliver mange gange en kende mindre prisbillig, men endda yderst problemfri. Den mest letkøbte leveringsudgave er uden tvivl at hente ordren selv, som desværre afhænger af at du bor i nærheden af online forhandlerens lager.\nLeveringsdygtigheden er naturligvis temmelig relevant såfremt du har behov for produktet nu og her, og herved er det bestemt væsentligt at du finder den forventede leveringsdato ved den aktuelle vare.\nAdskillige e-handler stiller garanti om muligheden for dag-til-dag levering på mange af shoppens produkter, der dog er betinget af at bestillingen laves inden et fastslået tidspunkt, så at de med sikkerhed kan nå at få varerne klargjort forinden pakkepersonalet får fri.\nFlere online forhandlere lover fragtfri levering, men i mange tilfælde kun ifald der aftages for en bestemt pris. Ellers skulle du snuppe den prisbilligste form for levering, hvilket ofte – ligegyldigt om du opholder sig tæt på Viborg, Dragør eller Vejen – er at få dem til at levere pakken til en pakkeshop.\nDet er meget bekvemt for internetbrugere at sammenligne priser i blandt flere webshops og til tak har flertallet af webshops været tvunget til at trykke salgsværdien på produkterne – til juniorer, samt til kvinder og mænd – betydeligt, og endda nogle gange tilbyde levering uden beregning.\nDet kan imidlertid være lukrativt at studere diverse netbutikker efter rabat forud for at du gennemfører dit køb, sådan at du er velinformeret til at opnå den mindst kostelige pris.\nForinden folk shopper hos en forhandler på nettet kan de altid betragte webshoppens forretningsbetingelser, det er dog i reglen et omfattende arbejde.\nEn anden mulighed kunne være at bemærke hvorvidt e-firmaet er medlem af e-mærket, grundet at det kan være en påvisning af at e-forretningen accepterer de danske love, foruden at e-forretningen en gang i mellem ses til af eksperter som mestrer vilkårene. Desuden tilbydes du anledning til en hjælpende hånd, når du møder vanskeligheder i forbindelse med din ordre. Website.\nUdover dette rekommanderer vi at kunden er opmærksom på de mest betydningsfulde vilkår i forbindelse med ordren, som fx hvilken returret shoppen benytter. Her er det også vigtigt, at man stadigvæk bibeholder ens kvittering, så man en anden gang vil kunne vidne om ordren, hvad end man skal købe gave til en dreng eller pige.\nEt tegn på at internet firmaet opererer i overensstemmelse med den officielle danske lovgivning\nTrustpilot resulterer i evigt sikre muligheder for at evaluere en hel del eksisterende brugeres omtaler og af den grund foreslåes det, at du vurderer internet forhandlerens bedømmelser inden du placerer din ordre.\nFacebook resulterer i tilsvarende temmelig fortræffelige genveje til at få kendskab til webbutikkens kundefokus. Desuden møder vi en række firmaer på nettet hvor det er muligt at nedfælde en omtale af købsoplevelsen, hvilket også burde udnyttes til vurdering af hvor glade kunderne er.\nWebsitet er reklamefinansieret. Vi hjælper en række shops på nettet hvor vi markedsfører deres produkter, og modtager honorar ifald de brugere vi sender videre fuldfører en bestilling.\nData vedrørende varer og internet webshops understøttes jævnligt, men der gives ikke garantier imod reguleringer der er blevet foretaget siden seneste opdatering af websitets oplysninger.


Amazon Go er fremtidens dagligvarebutik - Techportalen.dk\nAmazon Go er fremtidens dagligvarebutik\n8. december 2016 Patrick Dufrêche Andet 0\nAmazon har længe været synonym med et af verdens største online supermarkeder. Her kan ma købe alverdens ting til en fordelagtig pris. De har afdelinger i hele verden, så vi selv i Danmark kan købe produkter uden at skulle betale dyre domme for fragten til vores lille land. Nu rykker Amazon ind som en fysisk butik, der skal forbedre brugeroplevelsen. Byd velkommen til Amazon Go.\nAmazon Go – dit nye yndlingssupermarked\nVi kender det allesammen – vi er lige sluppet fra arbejde og skal lige forbi supermarkedet på vej hjem for at handle ind til aftensmaden. En sådan tur klokken 16 om eftermiddagen slutter oftest med at vente i en lang kø hen mod kassen. Det vil Amazon dog gøre op med én gang for alle, og de har præsenteret deres koncept, Amazon Go, i videoen herover.\nI første omgang er der tale om en enkelt fysisk butik, som åbner i Seattle, Washington i USA. Det bliver en dagligvarebutik på 600 kvadratmeter, der allerede vil åbne tidligt i 2017. Her vil forbrugerne både kunne købe snacks, drikkelse, færdigretter, brød, mælk osv. Det er der jo ikke meget nyt i, og det lyder bare til at være endnu en butik i sværmen af supermarkeder. Men Amazon Go skiller sig ud på et helt særligt punkt.\nCheck ind – check ikke ud\nNår man går ind i butikken, checker man ganske enkelt ind via den medfølgende app som vist på det ovenstående billede. Man holder sin QR-kode ned til en stander, som så registrerer, at du nu skal ind og handle. Hele butikken er bygget op omkring Machine learning, Computer vision og Sensor fusion. Det er en masse nøgleord, der egentlig bare betyder, at den smarte butik selv kan registrere, når du tager en vare ned fra hylden, forlader butikken, og hvor mange penge du har handlet for.\nNår du tager en vare fra hylden tilføjes den automatisk til din virtuelle indkøbsliste, som du altid kan tilgå i din Amazon Go-app. Hvis du fortryder og lægger varen tilbage igen, slettes varen ligeledes fra din liste. Når du har alt, hvad du skal bruge, forlader du ganske enkelt bare butikken med dine varer.\nAmazon kalder det “Just Walk Out Technology”. Det betyder, at du ikke skal forbi et kasseapparat på vej ud ad butikken eller scanne din app igen (som vi fx kender det fra Rejsekortet). Du går blot ud, og så trækkes pengene fra din Amazon-konto. Så nemt er det – og så er det slut med de lange køer!\nOvervågning og robotter\nAmazon Go sætter tankerne igang om overvågning, og at robotterne kommer og overtager alle vores jobs. Med alle kameraerne og sensorerne (for ikke at forglemme appen) kan Amazon potentielt overvåge vores gøren og laden i butikken og vores køb generelt. Det kan dog også være en hjælp, da de kan anbefale kunderne lignende produkter, som stemmer overnes med deres andre køb. Dette aspekt kan dog både være en gave og en byrde.\nButikken er dog ikke 100% maskinstyret. Det fremgår nemlig af videoen, at det stadig er helt almindelige mennesker, der fylder nye varer op på hylderne – indtil videre. Dette er blot et af de spørgsmål, som rejser sig. Engadget stiller sig også spørgende over for, hvad man så gør, hvis man ikke har nogen smartphone. Kan man så bare ikke handle i Amazon Go?\nHvad finder Amazon ellers på i fremtiden?\nDet vides endnu ikke, om Amazon vil udvide konceptet til andre lande. Det forventes dog, at de vil åbne flere butikker i USA inden for kort tid. Amazon er frontløber på mange andre områder. De har tidligere luftet idéen om at sende pakker ud til deres kunder via droner. Der skal dog stadig tages forbehold for en masse ting, så den idé må vi nok vente lidt længere på.\nSpændende bliver det i hvert fald at følge med i. Amazon Go lyder næsten for godt til at være sandt, og man tænker, at mange ting kan gå galt. Det er uden tvivl en spændende tilføjelse til ideologien bag fremtidens dagligvarebutik.\nCrash Bandicoot vender tilbage!!!


Udfordrende (og spændende) kunder er med til at udvikle vores virksomhed. Vi udvikler nye typer af løsninger og finjusterer vores nuværende processer. Her er nogle af de kunder, hvis logistik vi er ansvarlige for.\nJohnson & Johnson producerer lægemidler, helseprodukter og hverdagsvarer. De er kendt for deres stærke brands, som i Finland bl.a. tæller Nicorette, Neutrogena, Pepcid, Bafucin, Listerine, Natusan, Microlax, Compeed, OB, Piz Buin og Imodium. Vi håndterer kundelogistik for disse produkter – marketingmaterialer, forbrugerbrochurer, vareprøver, butiksvinduer og meget mere.\nACO-produktserien og XL-S, Miniderm og Fysiomer er kendte plejeprodukter, der kan købes i finske apoteker og helsebutikker. De nødvendige brochurer, plakater, butiksvinduer, vareprøver og dekorative materialer er et stort "puslespil", som vi håndterer fortroligt og rettidigt.\nMotica er del af den offentlige sektor og rådgiver om effektiv brug af energi og materialer. Vi er ansvarlige for at maile diverse præsentationsmaterialer til privatpersoner og virksomheder samt at administrere materiale til events (f.eks. Energy Saving Week).


Evakueringsstole > Redning\nI tilfælde af nødsituationer, f.eks. brand, bør elevatorer ikke anvendes i etagebyggeri. Derfor er der stor risiko for, at personer med handikap ikke bliver evakueret. Evakueringsstole er den perfekte løsning i forbindelse med evakuering af bevægelseshæmmede. De er brugervenlige og kan betjenes af én person.\nEvakueringsstole er som oftest vægmonteret og kan let foldes sammen, hvilket gør den til en perfekt og diskret løsning, der sikrer, at din virksomhed er i overensstemmelse med de nyeste arbejdsmiljø- og brandsikkerhedsregler.


Tema: Med sang og bøn på livets vej - PDF\nDownload "Tema: Med sang og bøn på livets vej"\n1 Prædiken til d. 18. oktober 2015 v/brian Christensen Lemvig Bykirke kl og Herning Bykirke kl Tekster: Jer 18,1-6; Ef 5,15-21, matt 22,1-14 Tema: Med sang og bøn på livets vej At gå på Livets vej er at tro på Ham, som sagde om sig selv: "Jeg er vejen, sandheden og livet" - for han giver livet mål, mening og den bedst tænkelige livskvalitet. Når vi følges med Ham, så formes vi til at ligne Ham og elske Ham - Jesus Kristus, vor Herre. Jesus tog til orde og talte igen til dem i lignelser:»himmeriget ligner en konge, der holdt sin søns bryllup. Han sendte sine tjenere ud for at kalde de indbudte til brylluppet, men de ville ikke komme. Så sendte han nogle andre tjenere ud, der skulle sige til de indbudte: Nu er der dækket op til fest; mine okser og fedekalve er slagtet, og alt er rede. Kom til brylluppet! Men det tog de sig ikke af og gik, én til sin mark, en anden til sin forretning, og andre igen greb hans tjenere og mishandlede dem og slog dem ihjel. Men kongen blev vred og sendte sine hære ud og dræbte disse mordere og brændte deres by. Så sagde han til sine tjenere: Bryllupsfesten er forberedt, men de indbudte var ikke værdige. Gå derfor helt ud, hvor vejene ender, og indbyd, hvem som helst I finder, til brylluppet. Og disse tjenere gik ud på vejene og samlede alle, som de fandt, både onde og gode, og bryllupssalen blev fuld af gæster. Men da kongen kom ind for at hilse på sine gæster, fik han dér øje på en, der ikke havde bryllupsklæder på. Han spurgte ham: Min ven, hvordan er du kommet ind uden bryllupsklæder? Men han tav. Da sagde kongen til sine tjenere: Bind hænder og fødder på ham og kast ham ud i mørket udenfor. Dér skal der være gråd og tænderskæren. Thi mange er kaldet, men få er udvalgt.«bøn:\n2 Det er sjovt at forme ting med hænderne. En kunstner har en idé, et billede i sit hoved og ud fra det, så prøver man at få det til at ligne. Det er det samme man gør, enten man tegner, maler eller laver en skulptur. Det kan alle gøre. Selvom der nok ikke er mange af os, der kan gøre det ligeså flot som Per Arnoldi. Ud fra den tanke man har i forvejen, prøver man at forme materialet, så det bliver som man har tænkt sig. Men det sker i et samspil. For der er måske en knast i træet, som gør at man må ændre lidt på planerne, eller leret var lidt blødere end man havde tænkt. Men når man har det færdige resultat, så glæder man sig over det. Det har jeg lavet. Der er ikke noget bedre end når børnene har noget med hjem fra skole eller hvor de nu har været og stolt viser det frem. Jeg ved ikke helt om det her er en ko, en hund eller et får, men det er en af vores børn der har lavet det. Så den er fuldstændig fantastisk og står i\n3 vindueskarmen på mit kontor, selvom den yngste af vores børn snart bliver 18 år. Jeg tænker Gud har den samme glæde over det som han har formet med sine hænder og bestemt, hvordan det skulle se ud. Gud har skabt den smukke jord, de store bjerge, så store med sne på toppen. Gud har lavet solnedgangen og den er lige smuk, om det er over savannen eller ses gennem en efterårsskov i Danmark. Og Gud har formet alle dyrene, store stæreflokke, som laver sort sol, når de samles i marsken inden de flyver syd på, eller den lille mariehøne. Han har skabt fiskene i havet, nogle af dem så grimme som en havkat, så er det bedre med en dejlig blød kattekilling. Men Gud har lavet det altsammen og han har også formet os efter hans tanke, så vi mennesker ligner Gud, lige så forskellige som vi er. Hans tanke med os er først og fremmest at vi skal leve et godt liv.\n4 Han lægger planer for os, han vil, at vi skal have det godt med hinanden og så vil han, at vi skal elske ham som vores himmelske far. 1. move Gud er den der skaber og former menneskene. Det er netop, hvad Jeremias får at vide ved sit besøg hos pottemageren. Hos pottemageren ser Jeremias, hvordan arbejdet med leret foregår. Hvordan leret på drejeskiven langsomt formes efter pottemagerens tanke og planer. Han er tålmodig og arbejder målrettet. Alligevel sker det, at leret ikke bliver til det som han havde tænkt. Så må han begynde forfra. Da Jeremias står og ser på pottemagerens arbejde kommer Guds ord til ham. Gud vil gøre med Israels folk, som pottemageren gør med sit ler. Når de er onde overfor hinanden, når de glemmer ham og dyrker andre guder, så vil han standse dem og begynde forfra.\n5 Det budskab blev Jeremias sendt med og det var ikke let for ham. Israels folk var ikke særlig glad for at høre på ham. Han fik modstandere. Han blev forfulgt og sagt imod. Det er heller ikke rart at høre, at Gud må begynde forfra, det er svært at se noget positivt i, at blive standset, når man i fuld fart er på vej i en bestemt retning. Men hvis den retning man har, fører det forkerte sted hen, så er det helt nødvendigt at få dét at vide. Derfor er ordene fra Jeremias til folket et godt budskab. Et evangelium. Det er budskabet om, at Gud vil føre os til himlen, til et evigt liv sammen med ham. Han ønsker at vi skal gå på livets vej. Og for at vi kan det, så er han nødt til nogle gange at begynde forfra, altså standse os og vise os en anden vej.\n6 Grundtvig har skrevet en salme (nr. 379) om den vej, som Gud vil føre os den hedder: Der er en vej, som verden ikke kender. Jeg håber der er en eller anden, der vil skrive en ny melodi til den, sådan som det er gjort med en del af de gamle salmer, for den har en tekst, som er hel specielt smuk og indholdsrig. Den beskriver, hvordan Gud former og leder os på Livets vej. Den vej på jord til livets land og lykke er Jesu ord (v 6) og så bruger han forskellige billeder til at beskrive vejen. Den er ikke banet af menneskehænder, det er en løngangssti - skjult for den som ikke har lært den at kende. Vi har brug for at komme til kirke for at høre om den. Hverken mørke skove, den tynde is, det høje fjeld kan spærre den vej (v2), dvs. alt det vi kan møde af vanskeligheder i dette liv. Ja heller ikke døden (den skumle Hel) kan spærre den vej for os. Det er en vej som er beregnet for de små, som vil stole på Gud og ikke på sin egen fornuft og færdigheder.\n7 Det er en vej, som nogle gange snor sig helt anderledes end man havde troet (v. 4). Som når man på toppen af et bjerg ser tilbage på den vej man har gået. Og nogle gange er der skygger, andre gange er solen brudt igennem skyerne og varmet os undervejs. Nogle gange er der torne på vejen (v5) : Vel tornestrøet, er stien somme steder, men rosenbødt som sorgen er med glæder, men smerten er bødt (repareret/læget). Smerten fjernes ikke for os på den vej, men Jesu ord trøster os. Af Jesu ord opvokser trøst. Med sang og bøn på Livets vej har jeg kaldt temaet for denne gudstjeneste. For det er netop det Gud ønsker for os. Vi skal vi følge Jesus her i livet, vejen er ikke altid let eller nem at forudsige, der kan være smerter undervejs, men vi går hånd i hånd med Guds ånd: (v7). Eller som Paulus skriver det: Tal til hinanden med salmer, hymner og åndelige sange, syng og spil af\n8 hjertet for Herren, og sig altid Gud Fader tak for alt i vor Herre Jesu Kristi navn. Og mens vi går i Guds ledebånd (v8) altså med en slags gangbånd en snor omkring, ligesom små børn i gamle dage lærte at gå selv så oplæres vi til at kende Guds ord og livets vej mere og bedre. 2. move Vi har i dag hørt lignelsen om kongesønnens bryllup. Det er en lignelse der i et meget tydeligt sprog gør det klart, at ingen tvinges til at gå på livets vej og lade sig forme af Gud. Der er ingen der tvinges til at elske Gud eller tvinges til at være med til den evige fest i Himlen, på den nye jord. I lignelsen er der en konge, som vil holde sin søns bryllup. Derfor var det også kongen der inviterede og sendte sine tjenere ud for at hente gæsterne, den dag festen skulle være. Men gæsterne ville ikke komme. De fandt på alle mulige undskyldninger.\n9 En skulle passe sit arbejde, en anden skulle en tur i Bilka, en tredje så TV og der var ennda nogen, som gav tjenerne tæsk, for de ville overhovedet ikke med til festen. Det var meget uhøfligt, for at sige det mildt. Kongen blev selvfølgelig skuffet og også vred. Men så sendte han sine tjenere ud for at invitere nogle andre. De blev sendt ud på gader og stræder; alle vegne, hvor de mødte nogen, så blev de inviteret til at være med. De behøvede ikke engang at have fint tøj på, for kongen havde festtøj nok til alle. De skulle bare komme og tage festtøjet på. Da så festen var igang og kongen gik rundt for at hilse på gæsterne, så var der én af dem, som ikke havde taget det fine tøj på. Hvorfor har du ikke taget festtøjet på, spurgte kongen. Det svarer manden ikke på, men han kunne ligeså godt have sagt: Det gider jeg da ikke, Jeg er bare kommet for at få noget at spise.\n10 Det var ikke ligefrem meningen med at invitere gæster og kongen blev igen vred. De først indbudte var ligeglade og det var galt nok, men denne mand gjorde ligefrem grin med kongen. Han kom til festen, men egentlig gad han ikke feste for kongesønnen. Derfor endte også denne mand udenfor festsalen. Det som Jesus vil formidle med sin lignelse er, at Gud ønsker at alle skal være med i Guds rige. Gud vil forme os, som en kunstner der former leret, så vi bliver til det som Gud har tænkt fra begyndelsen. Et kunstværk i Guds hånd. Han vil lede os på livets vej og oplære os i tro og kærlighed. Dørene er slået op på vid gab for verden og Gud har inviteret alle til fest. Men hvis man ikke vil være med til festen, hvis man ikke vil tro på Gud, så bliver Gud vred.\n11 Det er ikke en smålig vrede over, at nogle vender ham ryggen, det er en smertefuld vrede: Han elsker enhvert menneske uendelig højt og derfor er det så frustrerende, så ulykkeligt, at nogen af hans elskede børn vender ham ryggen. Men kunne kongen i Jesu lignelse ikke have bundet hænder og fødder på den uhøflige gæst og tvunget ham til at tage bryllupsklæderne på? Jo, men det er ikke kærlighed at tvinge nogen til at feste. Gud ved, at man aldrig kan tvinge nogen til at elske ham, og engang vil der være nogen, som ender uden for bryllupssalen, i fortabelsen. Som Billy Graham, den nu 97-årige prædikant har skrevet det i sin seneste bog: Det evige sted, Jesus kalder Helvede, er hverken et hvilested, et ventested eller et gravsted. Helvede er et brændende inferno og det som brænder er Guds hellige, lidenskabelige kærlighed.\n12 3. move Nu lever vi i den tid, hvor tjenerne stadig går rundt og inviterer os til at være med i Guds rige. Vi har mulighed for at sige ja eller nej. Jeg ved ikke om I kan mærke den? Den lille orm der gnaver! Den sidder midt i hjertet og lever af tvivlen. For hvor er jeg og hvor vil jeg være i evigheden? Indenfor eller udenfor? Hvordan kan jeg være sikker på om jeg har taget imod indbydelsen og har troens bryllupsklæder på? Hvis bryllupsklædningen i lignelsen er troen, så kan Gud måske se min nøgenhed, at jeg ikke har en eneste trevl tro på kroppen? Sådan kan man blive anfægtet og måske kender I tvivlen alt for godt. Nu ville jeg ønske at jeg kunne forsikre Jer om, at Jeres tro sandelig er stor og stærk nok. Eller at den som er blevet døbt har taget imod invitationen til Guds rige og så er den sag i orden. Men Jesus siger: Mange er kaldet, men få er udvalgt.\n13 Mere tydeligt kan det ikke siges: At begynde er ikke det samme som at fuldende. Man kan holde op med at være en kristen. Man kan miste troen ved ligegyldighed, ved trods, ved ulydighed, ved at vælge sig andre guder eller ved at gøre sig selv og sine egne behov til sin Gud. Så hvad skal man så gøre, når man spørger sig selv: tror jeg nok til at blive frelst og være en kristen? Man skal sætte krydset det rigtige sted. Ja, nu tænker jeg ikke på et kryds i en stemmeboks. Nej, jeg tænker på den gode gamle metode, som jeg lærte i skolen engang. Når der skulle sættes kommaer på de rigtige steder, så brugte vi kryds og bolle. Kryds under navneordet og bolle under udsagnsordet. Se op sætningen: GUD FRELSER MIG Vi er klar over udsagnsordet, det er frelser. Men når vi skal sætte krydset skal det så sættes under Gud eller under mig. Hvad er grundleddet? Den der er aktiv.\n14 Og hvad er genstandsleddet, den som der sker noget med? Krydset skal sættes ved Gud. Gud er grundled. Gud frelser mig. Det var Gud der i ældgamle dage udvalgte Israels folk til at være hans særlige folk. Det var ikke fordi de havde udmærket sig frem for andre, men fordi Gud suverænt udvalgte dem. Det var Gud der sendte sin egen søn til denne verden for at være en frelser for os. Det var Jesus der kaldte 12 til at være disciple. Han udvalgte dem. Og senere var det ham der sendte dem ud for at forkynde evangeliet og bringe Guds kald ud til verdens ende. Det skete, fordi Gud ville det. Frelsen skyldes Gud fra først til sidst. Vi må hvile i hans hånd og lade ham forme os, lede os, oplære os. Vi må følge ham så vi med sang og bøn går på Herrens stier. Sæt krydset hos Gud.\n15 Til sidst skal vi lægge mærke til, at da indbydelsen går ud, så får tjenerne besked på at indbyde både gode og onde. Det understreger endnu engang at om vi kommer med til festen afhænger ikke af, hvor mange gode egenskaber vi kan fremvise, hvor trofaste vi har været eller hvor gode vi har været til at hjælpe andre. Det er ikke vore gode gerninger og fromme liv, der frelser. Det er Gud, der frelser. Vi skal se hen til Jesus, som er vejen og sandheden og livet. Ham skal vi følge. Som Grundtvig skriver i endnu en salme fra 1856: Med sang og bøn gå Herrens stier, og røgt med troskab du dit kald! Velsignelsen da på dig bier og ny hver morgen dale skal; hvo al sin lid til Gud har sat, han vorder ej af ham forladt. Om vi er indenfor eller udenfor til den store fest engang afhænger alene af, om vi vil være med. Så lad os holde fest sammen med ham og begynde allerede i dag. Amen.


Vammen´s guide til elektroniske vintage instrumenter - BLAZAR\nVammen´s guide til elektroniske vintage instrumenter\nMarkedet for elektroniske instrumenter boomer – fortidens skrammel er nutidens vintage sportsvogne – folk betaler formuer for dimser med mindre proccesor-kraft end en Nokia 3210 – samtidig med alt kan fås i software og styres af generiske kontrollere, eller som virtuelle hardware instrumenter.\nHer er dagens mest absurde eksempel fra ebay.\nDe klassiske ting er næsten umulige at finde til spotpris, da nettet gør alle ved hvad alt er værd nu – glem at finde en Jupiter 8 på et kræmmermarked som i 80erne – nu er tricket er enten at gå modular eller software – eller købe noget af det mindre anerkendte gear der ikke er så hot – endnu – det er denne guides fokus.\nTænk på at f..eks lyden af techno er grundlagt af loppemarkeds-trommemaskiner der så blev misbrugt – langt fra designeren eller manualens foreskrifter – hvem hved hvad du kan få ud af at misforstå og rive i en underlig gammel Casio-dims? Måske er det fremtiden. Det er ligemeget hvad software kan og hvor mange replikas de smider ud til spotpris – alt gammelt gear stiger! Måske handler det om muligheden for de happy accidents – som software mangler? Her er min guide til knasekasser for kendere:\nJeg startede med at nulre rundt med Fender Rhodes, der stod på enhver skole i min barndom. Det har en særlig metallisk men poetisk klang, og tremoloen var et hit. Køb det og smæk effekter på – det er et fantastisk instrument, ikke bare til jazz – men vær varsom, da alle eksemplarer lyder forskelligt, ligesom en 303 eller Moog. Wurlitzer også et fantastisk elpiano, men du får garanteret ondt i ryggen hvis du spiller live.\nMin første synth var en SH1000 monosynth – jeg kunne ikke få noget fedt ud af den med mindre jeg kørte den gemmen effekt-kæder. Jeg hoppede så på en billig PS1 – en dims der minder om Symondstrommerne, piiiuuu piiuuu – der kun var sjov hvis man triggede den med en trommemaskine og smadrede den med effekter – det gælder reelt for de fleste tidlige analoge synths, da lyden er so-so rent ud af kassen.\nMonomaskiner er fede – har haft SH101 – fed bas, kedelig lyd, men levende og fedt workflow – og sjovere og dybere end 303 eller 202. Alternativet er SH09 med audio input, men uden sequencer. Moog var tykkere, men meget skrøbelig overfor temperatur – men fedt at smide audio igennem dens filtre – men alt for dyr – køb en Voyager i stedet for en Mini, hvis du er efter den lyd. D.A.F.´s MS20 var cool, kold og ond med krydsfelt og audio input, men passede ikke med mit Roland gear. Kongen af monosynth var Oscaren – 3 tonegeneratorer og et avanceret filter – den ondeste metalliske acid kværn – men sjælden. Wasp så fed ud og man kan glide rundt på keyboardet – EMS er en smuk kuffert med modular-matrix men urealistisk sjælden. Pro 1 er klart også en klassiker – men husk du hurtigt kan lægge plus 4000 for en mono-dims der ikke kan styres fra mac´en uden extra gear og kun kan spille en – en tone af gangen. Måske er Rolands og Behringers billige retrokasser svaret.\nSå kom de lidt tamme men varme polyfoniske Juno´er. 106erne var på alle skoler, og blev en technoklassiker. Nap en MKS-80 i stedet hvis den har programmerkassen med – det er en af de smukkest lydende polysynths fra dengang.\nEn dag stod der en digital DX7 i studiet – uden knapper – helt umulig at programmere – men med nuancerede og touchsensitive presets, der var definerende for 80erne og ren kitsch idag – tænk Seinfeld, Hanne Boel og flinke Phil Colllins. Køb de senere modeller, eller få en softwareversion a la PM7 eller den sjove groovebox DX200. PPG´en lød fantastisk, men var på tysk – og er ikke til at betale eller reparere. Rolands digitale modtræk, den super sovsede og futuristiske D50, er mere interessant – hvis der er programmerbox til. Generelt minder de digitale synths interfaces om en clockradio eller at entre dit navn på et grillbar-firser spil – i sær i rackversonerne. Køb en JD 800 i stedet – hvis analog kontrol af digital sovs er din ting. Eller dyrk de billige CZ101 fra Casio, de har onde basser og er multitimberalel.\nAlle disse gamle økser bliver solgt til overpris nu, men bemærk de trigger sløvt da midi-standarden er fra 1982, og de er mega sloppy når man sender f.eks realtime filterdate til dem. Sen 80er trendens foreløbige klimax er når unge laptop musikere vil have bras som rompleren M1 (køb Wavestation rack i stedet hvis du virkelig skal…) eller cassetteportastudier ala X15 for at være ægte house. De maskiner giver måske et federe workflow og en autentisk lyd fordi de er begrænsede kontra de uendelige valg man har i software DAWs, men jeg kan ikke med dem. For få knapper.\nLæs min guide til dj kultur her.\nDer skal trommer til – jeg havde først DDM220, ren lort – så 606 – meget mere soul – så 808 (700 kr. I den blå i 1987) – der jo er et mesterværk af lyddesign, med de mest udkneppede lyde overhovedet der ligger alle steder – men jeg savner den – men da man ikke kan tune lydene nævneværdigt og den ikke har midi ville jeg aldrig give mere end et par tusind idag – og den ville samle støv. Samme med Detroit/Eurodance kværnen 909. Vi har allerede lavet over en million numre med de maskiner, videre. Nyere maskiner som HR16/B var for pæn og minder om kede plastik 80er fusionstrommer – ok Apex & Carl Craig bruge den men er RX5 sjovere – det er ren post Linn/DMX Prince og man kan spille melodier på støvede orkesterhits, slapbasser og hundeglam. Så kom MPCen og ja, de gamle cruncher fedt, men har for lidt samplingtid. Jeg røg på computer-seqencing i stedet. At man skal stoppe sit loop for at flytte et forkert slag er ikke noget for mig. Det fede ved MPCen er dog man LYTTER mere i stedet for at lave smarte mønstre på en skærm, og at man bare kan tage den under armen. Nu har de så lavet noget der ligner en Ipad med en masse knapper jeg bliver lidt liderlig på, MPC-X eller en rør Vermona. En billig brugt MV-8000 er et godt alternativ – og den kan brænde cd´er! De små Roland samplere er også kult efter Madlib har grumset rundt med dem.\nJeg må erkende jeg er mest til sampling. Jeg startede før teknologien var ankommet med en portawalkman med telefonsvarer loops…og spolebåndsløjfer. Var i rum med en Fairlight på et tegnefilmsjob, men var lost uden en meget meget langsom teknikker. En funky mellemstation var at trigge to digitaldelays med en 808…Så kom S900 – revolution – men kedeligt interface. S50 og EPS var meget meget sjovere og til at gå til – og bedre til at mutere samples til noget andet. Typisk gav man 25000 for et system – der typisk kunne spille 16 toner af gangen – og sample 15 sekunder i lofi mono i 12 bit.\nBrugte den handy W30 som slæb-bar worksation, da sequenceren og den crunchy converter var som en stor SP1200 med et keyboard på. Tænk Prodigy og EPMD – lavede min første plade AUM med W30 som master. W30’s magi er begrænsningerne – så du er nødt til at bruge din fantasi – I modsætning til dagens ubegrænsede DAW’er, skal du have en ide og planlægge, så du ikke løber tør for RAM og stemmer. Indbygget minimalisme.\nDu er nødt til at drømme, lytte og ikke bare stirre på skærmen mens du browser plugins, loops og presets. Du var nødt til at udvikle dine egne færdigheder, stil og metoder – ikke bare glo og flytte lego-loops på skærmen. En ting, jeg virkelig elskede, var w30s evne til at lade sequencer spille – og finpusse lydene imens. Den skal snart ned fra loftet. Ellers få en ASR10, det er ren sci-fi fi – og Wu-tang og Timba lavede deres karriere med den. Næste generation samplere var ond, toppen var S770 med skærm og den lidt kedeligere S3200Xl (har dem stadig) – jeg lavede en masse filmmusik på den, der røg på CDén A*A*A. Rackversionerne er billige, MPC´erne dyre. Dog ryddede Kurzweil hele spillet fra de kom med deres K2000, der var meget dyb i menuerne og en klassisk sovser i Detroit og for Bjørn Svin. Værd at nævne er også monsteret Emu 4 – glem Emaxen. Læs om mine tidlige techno-år her.\nI midt 90erne kom der så en masse Keys a la Nord Lead – analog-agtig kontrol af digitale analogimitationer. Der er masser af dem – der kan man nok gøre et fund, da de ikke er hotte – endnu. Check f..eks Ex5R og Su700, o-coast, jomox resonator neuronium, Nord Modular (Autechre på dåse), Hartmann Neuron, Fizmo eller nyklassikere som Blofeldt og svenske Elektrons ting. Jeg har lige købt en Roland XT – og hvis man ser bort fra dens meget nuller presets har du en dyyyyb synth der koster som en dyr softsynth. Måske er der også noget at hente i de i mine ører rædselsfulde workstations fra perioden. Ellers besøg en musikbutik og drej på de nye retromaskiner – men jeg savner at nogen tør lave noget helt nyt som dengang PPG lavede deres wavetables eller Roland lavede LA-synthese – uden det koster 30.000 som de nye flagskibe fra Dave Smith og Waldorf.\nLæs min guide til musikgenre-ævl her.\nMen igen – husk at selv det Garageband der følger med gratis i din Mac kan meget mere, og har mange af ovenstående lyde – køb et keyboard med knapper og usb og du er kørende. Bevares, interface, retro-feel og analog varme er noget andet – men hvis det handler om at komponere og producere musik er laptoppen stadig konge. Vi har ligesom hørt de gamle økser, så køb en controller med mange knapper, og f.eks Reaktor – eller få en modular fetish/hobby. Læs min guide til mere avanceret musiksoftware her.\n1/ Fungerer dimsen?\n2/ Google om den kan repareres – visse modeller har udgåede meget sjældne chips\n3/ Passer den i dit setup? Kommer du reelt til at bruge den?\n4/ Kan den noget du ikke allerede kan?\n5/ Køber du den fordi den er sjov eller pga. lyden – eller fordi du har brug for historie, en investering eller en pikforlænger i studiet?\nGod jagt – husk at google om din nye/gamle dims kan repareres – og husk at lave musik med dimsen – eller få et elektrisk tog.\nGuiden vil blive løbende opdateret – og der er en outboard-guide på vej – her er Ranums modular guide.\nPrevious ArticlePODCAST: KØBENHAVNS KLUBHISTORIE\nNext ArticleKlaus Boss – elektronisk aktivist


Vrold kan overraske - Flammen\nVrold kan overraske\nNu er det vist på tide, Tvis KFUM kommer på banen igen. De to dårlige resultater mod Kolding og Skjern har bragt holdet fra 4. til 7. pladsen.\nVi må nu kigge ned ad i tabellen, og søge at lægge afstand til bunden. Der er blot fem point ned til en nedrykningsplads, så kampen mod agterlanternen Vrold/Skanderborg skulle gerne vindes for at skabe lidt afstand til nedrykningshelvedet.\nVrold/Skanderborg har fået ny selvtillid efter to sejre i februar, så en gentagelse af sejren i 1. runde er ingen selvfølge. Især når man tager Tvis KFUMs nuværende niveau i betragtning.\nUd over sæsonpremieren har Vestens Stolthed spillet mod Vrold to gange i Liga Cuppen med en sejr til hvert hold til følge. Hos gæsterne har især Brian Jensen imponeret. Den stærke bagspiller er ofte god for omkring 10 scoringer i en kamp.\nTvisspillerne skal finde det solide 6-0 forsvar frem igen, og så ville det pynte med en effektiv venstre angrebsside, der tydeligt savner Kim Laursen på fløjen. På backen har Lasse Andersen ikke haft tur i den på det seneste, så måske skulle man give Dariusz Wieczorek eller Artur Lipka chancen fra start mod Vrold/Skanderborg. Det kunne være skønt med polsk power på Vest igen.\nDet store publikum på hjemmebanen kunne også få gang i de klappende hænder, hvis Henrik Jepsen, Michael Bruun eller unge Christian Lynggaard hev nogle flere redninger frem.\nEn engageret og intens indsats af spillerne og „De rødhvide Bønder” er den bedste kaffe i denne kolde tid.\nForfatter HHHUdgivet 2000-02-21 Kategorier Ikke-kategoriseret\nForrige Forrige indlæg: Skjern Håndbold – Tvis KFUM 31-25 (14-11)\nNæste Næste indlæg: Bønderne igen på ret kurs


To fantastiske og dygtige matematiklærere søges til Hedegårdsskolen, Hedegårdsskolen | Ofir.dk\nHedegårdsskolen er en udviklingsorienteret skole med flotte fysiske rammer, der giver mulighed for spændende pædagogik. Vi arbejder afdelingsopdelt i årgangsteam. Skolen er kendetegnet ved en god inklusionskultur, mange ressourcer til vejledning, holddannelse og specialpædagogisk bistand, hvoraf en betydelig del af ressourcerne er tildelt årgangsteamet. Herudover er vi idrætsskole som betyder, at vi breddemæssigt arbejder med bevægelse og sundhed i fagene. Desuden har vi en særlig klasselinje for idrætstalenter i udskolingen under Team Danmark ordningen.\nBallerup Kommune har lige nu en arbejdstidsaftale, som betyder, at en fuldtidslærer har 33 timers tilstedeværelse i gennemsnit pr. uge. Ligeledes har vi et attraktivt lønniveau.\nTil de kommende skoleår søger vi en matematiklærer, der har mod på at være med til at starte op i en af vores 1. klasser. Du vil blive en del af 1. klasses teamet, som i indskolingen også omfatter pædagogerne fra BFO (Ballerup fritidsordning), som også er med i en del af den fagfaglige undervisning på skolen.\nVi søger endvidere en matematiklærer til vores kommende 6. årgang, hvor vores nuværende matematiklærer skal på barsel. Her bliver du en del af 6. årgangsteamet, og du vil få en delt klasselærerfunktion i en af klasserne.\nHvad du ellers har af linjefag tager vi højde for i den samlede fagfordeling.\nFor begge stillinger gælder, at der er tale om fastansættelser på fuld tid.\nFor yderligere information bedes du kontakte Merete Brodersen på telefon 2535 2803 for stillingen i indskolingen og Dan Kjellman på telefon 5190 1895 for stillingen på mellemtrinnet. Hjemmeside på www.Hedegaardsskolen.dk\nVi forventer at samtaler finder sted den 7. og 8. maj 2018.\nVi foretrækker, at du sender din ansøgning online. Klik på ”send ansøgning” og vedhæft din ansøgning, dit CV og dit uddannelsesbevis.2018-05-03T00:50:41.803 LIDT OM OSHedegårdsskolen er en udviklingsorienteret skole med flotte fysiske rammer, der giver mulighed for spændende pædagogik. Vi arbejder afdelingsopdelt i årgangsteam. Skolen er kendetegnet ved en god inklusionskultur, mange ressourcer til vejledning, holddannelse og specialpædagogisk bistand, hvoraf en betydelig del af ressourcerne er tildelt årgangsteamet. Herudover er vi idrætsskole som betyder, at vi breddemæssigt arbejder med bevægelse og sundhed i fagene. Desuden har vi en særlig klasselinje for idrætstalenter i udskolingen under Team Danmark ordningen.Ballerup Kommune har lige nu en arbejdstidsaftale, som betyder, at en fuldtidslærer har 33 timers tilstedeværelse i gennemsnit pr. uge. Ligeledes har vi et attraktivt lønniveau. VI SØGERMatematiklærer til indskolingenTil de kommende skoleår søger vi en matematiklærer, der har mod på at være med til at starte op i en af vores 1. klasser. Du vil blive en del af 1. klasses teamet, som i indskolingen også omfatter pædagogerne fra BFO (Ballerup fritidsordning), som også er med i en del af den fagfaglige undervisning på skolen. Hvis du ud over matematik også kan musik, vil det være en stor fordel, hvad du ellers har af linjefag, tager vi højde for i den samlede fagfordeling. Matematiklærer til mellemtrinnetVi søger endvidere en matematiklærer til vores kommende 6. årgang, hvor vores nuværende matematiklærer skal på barsel. Her bliver du en del af 6. årgangsteamet, og du vil få en delt klasselærerfunktion i en af klasserne. Hvad du ellers har af linjefag tager vi højde for i den samlede fagfordeling. FOR BEGGE STILLINGER G LDER, AT DU er læreruddannet med relevante linjefag, eller med tilsvarende kompetencer er stærkt fagligt funderet og brænder for dine fag har styr på din klasserumsledelse er teamplayer og vil bidrage positivt til det kollegiale samarbejde er engageret, ambitiøs og nysgerrig i dit arbejde med undervisning og læring er imødekommende og anerkendende i din tilgang til elever og forældre VI TILBYDER Gode udviklingsmuligheder i fællesskaber En spændende arbejdsplads med engagerede kolleger Gode faciliteter En dedikeret ledelse Glade børn og forældre LØN OG ANS TTELSELøn og ansættelse ifølge gældende overenskomst efter principper om lokal løndannelse efter aftale med den forhandlingsberettigede organisation.For begge stillinger gælder, at der er tale om fastansættelser på fuld tid.Tiltrædelse 1. august 2018 YDERLIGERE INFORMATIONFor yderligere information bedes du kontakte Merete Brodersen på telefon 2535 2803 for stillingen i indskolingen og Dan Kjellman på telefon 5190 1895 for stillingen på mellemtrinnet. Hjemmeside på www.Hedegaardsskolen.dk ANSØGNINGSFRIST: 2. MAJ 2018 Vi forventer at samtaler finder sted den 7. og 8. maj 2018.Vi foretrækker, at du sender din ansøgning online. Klik på send ansøgning og vedhæft din ansøgning, dit CV og dit uddannelsesbevis.10Phoenix29966f05101000000000IDK_OFIR_02DKDanmark228DKK2018-05-02T00:00:000010https://ballerup.emply.net/recruitment/vacancyApply.aspx?publishingId=7f39da99-c2b4-4eaa-83cb-247728f4ddf10EuropaDanmarkSjælland & øerStorkøbenhavnAlbertslund3213888Hedegårdsskolen11Magleparken 82750BallerupDKDanmarkORS/ballerup/ballerup_institution.jpgORS/Small/29966f05_logo.jpeg0\nhup@balk.dkDKDanmarkDKDanmark8Fuldtid46Permanent554042EmplyMinimum pakken - 35 dage0001https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=29966f05https://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=29966f05https://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=29966f05&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=29966f05&page=EmailApplyForm&component=SendApplicationButtonhttps://static.matchwork.com/company/logo/DK/ORS/ballerup/ballerup_institution.jpgSom Lærer hos Hedegårdsskolen bliver du en del af et godt arbejdsmiljø og bliver dagligt mødt af nye spændende udfordringer.1Dansk3Læse/ tale233104Lærer9Undervisning og pædagogik354318926Merete Brodersen eller Dan Kjellmanhup@balk.dkDKDanmarkDKDanmarkda-DK


Gaming - TCS\nGaming og gamer udstyr til salg online\nOnline gaming er blandt den hurtigst voksende sport i verden, og hvis man vil være med på et højt niveau, så er man nød til at have alle de rigtige forudsætninger på plads. Det kræver derfor, udover en god gaming computer, den rigtige gamer udstyr.\nTotal Computer Solution har et stort udvalg af det bedste g...\nTotal Computer Solution har et stort udvalg af det bedste gaming udstyr og gaming tilbehør på markedet. Hos os finder du altid billig gamer udstyr i god kvalitet og fra de velkendte mærker. Såvel som du også kan finde særlige tilbud, der giver dig mulighed for at opgradere dit udstyr til nyt og lækkert gaming grej til at forbedre din spiloplevelse med.\nNår vi siger, at vi har det bedste gamer udstyr, så mener vi det! Vi forstår nemlig, hvor vigtigt det rette gaming udstyr er for spiloplevelsen og dine muligheder for succes. Hos os finder du derfor forskellige mærker og modeller inden for headsets, tastaturer, mus, samt vi har en masse andet tilbehør som musemåtter, USB port hubs og gadgets til at give dig en god total oplevelse.\nFor at være effektive på den virtuelle slagmarker og udføre mere komplicerede missioner, har hver spiller brug for effektive værktøjer, der giver dem en fordel lige fra starten. Det er grunden til, at Fury skabte en række funktionelle tastaturer tilpasset spillernes behov.\nVi kan levere noget af Europas bedste gamer udstyr og gaming grej, som for eksempel trådløs headset, gamer tastatur, gamer mus, musemåtte, adaptere og gamepads. Derfor er vi glade for, at have vundet adskillige priser fra forskellige gaming-sider og computerblade, herunder blandt andet Computer og Chip, som vidner om vores evne til at give dig det gaming udstyr, du har brug for.\nSå gå på opdagelse i vores webshop for at finde det gaming udstyr som du står og mangler eller synes trænger til en opdatering. Dér kan du også læse mere om de enkelte produkter og købe det valgte gamer udstyr direkte i shoppen. Og du er altid velkommen til at stille os spørgsmål via mail mlw@t-c-s.dk eller telefon 26 59 14 13, hvis du skulle få brug for flere oplysninger.\n90,00 kr Out of stock\nFury Gaming Hellfire keyboard\n70,00 kr Out of stock


Faxenyt.dk » Hvem myrdede Marie - hvem var Fantommanden?\nMåske fortæller den hvad der virkeligt skete - hvem der den 10. november 1967 myrdede Marie Lock-Hansen i Højbjerg ved Aarhus - en af de mest myteomspundne, uopklarede drabssager dansk kriminalhistorie.\nChristine spurgte mere ind til hvorfor denne kvinde mente at hendes, nu afdøde mand, havde myrdet Marie. Og det hun fik at vide lød meget troværdigt - så det blev til mange møder med kvinden som nu er sidst i 70’erne.\nForfatteren har også mødt folk tæt på opklaringsarbejdet, og personer der meget tydeligt har fået at vide, at den sag skal de ikke beskæftige sig med, og de skal slet ikke fortæller noget som helst om deres viden til nogen som helst...\nMen hvorfor skulle Marie Lock-Hansen, hvis mand var ingeniør, myrdes? Var hun spion for Sovjetunionen og Warshawapagten? Vidste hun for meget? Så meget at der kun var ét at gøre - myrde hende?\nEller hvad skete der egentligt den gang i 1967 - og hvorfor skete det? Måske får du svaret i bogen „Fantommanden” måske gør du ikke. Læs den, og drag dine egne konklusioner...\n„Fantommanden” indeholder alt hvad der er brug for til en rigtig spændende film - den kolde krig, spioner, mord og fortielser - og personers frygt for at afsløre noget, der ville kunne true deres egen eksistens.\nDirekte adspurgt om der har være henvendelser om at filmatisere „Fantommanden” lyder Christines svar kort og godt: „Ingen kommentarer”.\nMan må så selv vurdere hvad der ligger bag ordene „ingen kommentarer”, men Christine Jønck, siger dog, at noget af det mest fantastiske ville være hvis hendes bog blev filmatiseret...\n„Fantommanden” udgives på den dag Marie Lock-Hansen blev myrdet - altså den 10. november. Og det sker naturligvis i Aarhus.


Så stærk er Spotify i Danmark | Gadgets, trends og livsstil\nOver halvdelen af danskerne lytter til streamet musik hver uge, og langt de fleste henter den fra Spotify. Den svenske musik tjeneste har 56 procent markedsandel i Danmarkk og er dermed klart større end rivaler som Apple Music med syv procent eller YouSee Musik med 36 procent.\nDer findes naturligvis andre lande, hvor Spotify står endnu stærkere. På hjemmebanen i Sverige lytter 86 procent af streaming brugerne.. I Norge er det 76 procent, i Finland 69 procent og i England 64 procent.\nDet er analyse-bureauet AudienceProject, som har fokuseret på markedet for musik streaming, podcasts og radio.\nDen nye undersøgelse viser, at streaming vokser i de fleste lande. Her bruger over halvdelen af den lokale befolkning denne digitale vej til deres musik. I Danmark er det 53 procent. Folk bruger samtidig mere og mere tid på at lytte til streamet musik.\nSpotify har en markedsandel på 56 procent i Danmark. I Sverige har Spotify praktisk talt ingen konkurrenter. (Infografik: AudienceProject)\nAudienceProject vurderer, at Spotify nu har overhalet YouTube (som helhed) på det nordiske marked. Apple Music falder i popularitet, mens YouTube Music har haft en sløv start i denne del af verden.\nI Danmark ser fremgangen i markedsandel ikke så voldsom ud. Fra 55 til 56 procent i det seneste år. Det interessante er imidlertid de underliggende tal.\nDe afslører, at mange flere danske nu betaler abonnement på Spotify for at undgå reklamer mellem musik-numrene. Fra 2019 til 2020 er andelen af betalende lyttere steget fra 35 til 41 procent.\nHøj lydkvalitet og let betjening ved f.eks. at lave nye spillelister er det vigtigste for streaming lyttere. Vigtigere end at kunne se videoer sammen med musikken som på YouTube Music.\nSå store er de forskellige musik streaming tjenester på det danske marked. Spotify er en klar nummer ét , mens Apple Music er forbløffende lille. Især, når man tænker på,, hvor udbredte iPhones er i vores land. (Infografik: AudienceProject)\nRadio er stadig størst\nIfølge analytikerne fra AudienceProjects falder interessen generelt for at lytte til radio. Færre drejer ind på de danske stationer, og de bruger mindre tid end før på at høre radio.\nRadio er dog stadig større end streaming. Næsten tre af fire bruger den som deres foretrukne audio platform, viser den nye undersøgelse.\nI de fleste lande lytter flertallet både til reklame-radio og ikke-kommercielle stationer. Danskerne er imidlertid anderledes på dét punkt. Hele 53 procent lytter således udelukkende til radio uden reklamer her i landet.\nRadio er stadig det mest populære musik medie, men streaming haler kraftigt ind. (Infografik: AudienceProject)\nNæppe overraskende er det de ældre generationer, som lytter mest til radio. Det gør 80 procent af de over 46-årige. Vil man have fat i de yngre aldersgrupper, går vejen i højere og højere grad via de digitale formater som streaming og podcasts.\nBlandt de 15- til 35-årige streamer flere i dag musik end lytter til radio. I enkelte lande bruger næsten lige så mange af de unge podcasts som radio.\nDet er dog ikke i Tyskland, hvor kun 16 procent hører podcasts eller i USA med 36 procent. I Danmark lytter hver fjerde (25 procent) podcasts.\n(Foto: Fredrik Solli Wandern / Pixabay)\nPodcasts er bare cool\nPodcasts er den medie-platform, som har haft størst fremgang i de senere år. Nogle kalder det ligefrem en eksplosion i antallet af podcasts, man i dag har til rådighed.\nSpotify har naturligvis været med på noderne lige fra begyndelsen, og podcasts udgør en hastigt voksende andel af svenskernes omsætning.\nUdvalget af podcasts er efterhånden meget stort på Spotify, der har været dygtig til at få kendisser til at bidrage. De mest berømte podcastere hos Spotify er det forhenværende amerikanske præsidentpar Barack og Michelle Obama.\nUdbredelsen af podcasts vokser støt i disse år. (Infografik: AudienceProject)\nSucces’en med ”indtalte” podcasts har givet Spotify blod på tanden. Derfor eksperimenterer Spotify nu med det nye medie video podcasts.\nDen vil skabe afstand til de efterhånden mange podcast platforme, der konkurrerer med Spotify. Samtidig nærmer svenskerne sig Googles YouTube, som hidtil har været alt-dominerende i video-klip på internet.\nI øjeblikket lader Spotify en meget lille del af sine brugere få adgang til video podcasts, og de har kun få produktioner at se på. Det er først og fremmest et par Unfiltered episoder fra YouTube fænomenerne Zane og Heath. To unge Florida-drenge, der er blevet berømte på at have stærke meninger om næsten alting….\nSå stærk er Spotify i Danmark was last modified: maj 19th, 2020 by Leif Bomberg\nElegance med Sony On Air


Genelec Arkiv - Cyber Farm\nForside / Brands / Genelec\nGenelec er et af de mærker indenfor professionel audio som man ikke kan komme uden om. Genelec har i mange år været en standard i både studier, broadcast og det er ikke uden grund.\nGenelec´s verdenskendte klassiske modeller som 1030 og 1031 var sammen med den ligeså legendariske Yamaha NS10 det setup der fandt indpas i - og stadig gør det i studier over hele verden.\nI nutiden er det innovation og avanceret teknologi der i mange år har sikret Genelec en fortsat plads blandt de brands der er kendt og elsket blandt professionelle. Om du er komponist, mixer eller bruger dem indenfor mastering eller broadcast vil du med Genelec få en sikker og langtidsholdbare løsning til dit setup.\nNår du køber Genelec køber du ikke bare en af de absolut bedste monitorløsninger på markedet, du køber også den mang årige erfaring der findes i Genelec produkter, og det giver en sikkerhed for din investering.\nKendetegn for Genelec:\nProfessionelle monitor løsninger\nNeutral og vel afbalanceret lydbillede\nAvanceret design og tekniske løsninger\nEkstrem høj kvalitet, bygget til professionelt brug\nVerdenskendt og annerkendt design\nMiljøbevidst produktion og udvikling


March | 2014 | LCHF - fedt!\nEndnu en wrap -nu med mange slags fyld!\nPosted on March 31, 2014 by johannecharnock under Aftensmad, frokost\nJeg er på jagt efter spændende LCHF madpakker samt den bedste wrap! I den sammenhæng har jeg prøvet madbandittens madpandekage fra hendes bog “Spis dig mæt og glad”. Den hang virkeligt godt sammen og jeg vil glæde mig ti at varme den på skolen i morgen og fylde den med det gode fyld.\nPandekage (1 stk)\n40 g græsk yoghurt\n1/8 dl fløde\nPisk alle ingredienserne, hæld massen på den varme pande. Steg til sprød, vend og steg på den anden side\n1/6 af hhv rød-, gul- og grøn peber\n2 spsk mexicansk blandingskrydderi fra Tiger\nSnit peber og løg i strimler og steg i olien til de begynder at blive bløde\nSkær kyllingebrystet i små strimler og steg med løg og peber. Tilsæt krydderiog lad det stege mørt\nSalsa, 2-3 spsk\nCreme fraiche, 2-3 spsk\nVarm pandekagen med kyllingefyldet. Bagefter fyldes op med resten af fyldet. Rul sammen og spis med kniv og gaffel!\nForslag til andre wraps:\nDejen: kom lidt gurkemeje og spidskommen i.\nFyldet: Brug en rest indisk kylling i karry og raita sammen med salat og marinerede rødløg (fintsnittet med lidt citron og salt og peber). Put evt. en skefuld hjemmelavet mangochutney (IKKE LCHF) ved. Server gerne med lidt frisk koriander.\nDejen: kom friske, hakkede krydderurter i (oregano og timian) samt presset hvidløg.\nFyldet: Steg hakket oksekød med gyros, hvidløg og fintsnittet løg. Server i pandekagen sammen med finstnittet iceberg, rødløg, tomater og en dild creme fraiche dressing. Kødet kan også laves som aflange frikadeller.\nDejen: en smule citron og frisk basilikum\nFyldet: Smør pandekagen med godt med denne auberginehumus og med bagte grøntsager (aubergine, squash, rødløg, et par hele fed hvidløgog champignoner i ovnen med olivenolie,salt, peber og gyros. Steges i ca 30 minutter eller til helt mørt og lidt brændt i kanten).\nDejen: + dild\nFyldet: en blanding af røget og frisk (dampet) fisk og rejer. Med en bund af avokado dip (moden avokado, rørt op med creme fraiche, citron, salt og peber), på en bund af friske spinatblade.\nKan også fyldes halvvejs med revet ost og skinkestrimler, steges til osten smelter. Varmes igen på en brødrister eller i en mikrobølgeovn\nPosted on March 27, 2014 by johannecharnock under Madplan\nFrokost: Tømmermændsmad: Bacon, pølser, spejlæg, stegte porrer, stegte tomater, stegte champignoner\nAftensmad: Restesuppe med fløde og bacon\nAftensmad: Restesuppe uden fløde\nFrokost: Madbandittens madpandekage med kylling, stegte løg, stegte peberfrugter i mexicansk sovs, creme fraiche og jalapeños.\nAftensmad: Kylling og grøntsager\nJohanne: Stegt flæsk med persille/fløde/osterosenkål\nLukas: Kylling og grøntsager med nudler\nFrokost: Chiaknækbrød med tunsalat\nAftensmad: Koteletter i fad med rigeligt med ost\nJohanne: Med bønnesalat\nLukas: med ris\nJohanne: 2 fiskefrikadeller med remoulade\nFrokost: Chiaknækbrød med fiskefrikadelle og remoulade og med leverpostej og agurker\nJohanne (og mor): LCHF fiske- og spinatlasagne\nLukas (kan ikke fordrage fisk): Burger og pommes frites\nLørdag: CARB NIGHT\nFrokost: Varmtrøget makrel med avokado, kogt æg og mayonnaise\nAftensmad: Hotdogs med pommes frites (Ikke LCHF)\nBacon and eggs til madpakken\nPosted on March 23, 2014 by johannecharnock under frokost, Lidt lækkert, morgenmad, Tilbehør\nEfter en carbload dag, hvor jeg spise godt og rigeligt, faldt jeg i carbhullet her til morgen med lidt hvidt brød!!! Jeg er rent fysisk ude af hullet, men mit blodsukker har ikke fattet det og jeg har nærmest en ustyrlig trang til at fiske resten af brødet ud af skraldespanden og voldæde det – selvfølgeligt gør jeg ikke det – i stedet må jeg finde på alternativer, som holder behovet for at spise fra døren, så jeg har lavet disse…… nogle bliver spist nu, andre gemmes til næste uges madpakker.\nHar man nogle muffinforme kan man lave dem dybere og evt tilsætte tomater, broccolli, squash eller rød peber, men der var ikke plads i mine forme – what a shame 😉\ntil 8 små styk eller 4 store\n1 pakke bacon (8 stk)\nSkær 1 pakke bacon (med 8 skiver) i halv og fordel baconstykkerne i formene således at de krydser hinanden og danner en lille skål.\nPisk nu æg, fløde, ost, lidt salt og peber i en skål og fordel massen i de 8 forme.\nBag nu ved 200 grader i ca 20 minutter eller til baconen er sprød og æggene hævet flot.\nPosted on March 22, 2014 by johannecharnock under 5:2, Vægttab\nSå rykker det igen……. kombinationen af 5:2, carb loading, LCHF og styrketræningrykker er effektiv! Måske når jeg ned på mit mål (endnu 8 kg) inden sommer og MÅSKE kommer jeg til at kunne bruge kjoler uden at skulle have cykelshorts på for at beskytte lårene mod friktion 😂\nPosted on March 20, 2014 by johannecharnock under Madplan\nFrokost: Frikadeller, gnavegrønt serveret med sennepsmayonnaise\nAftensmad: Klassisk burgere\nJohanne: uden brød (eller med proteinbolle), med salat, tomat, bacon smeltet ost, syltede agurker, ketchup og mayonnaise.\nLukas: med hjemmebagt burgerbolle og kartoffelfritter\nAftensmad: Chicken tikka masala med strimlet, kogt hvidkål\nMorgenmad: Æggelatte og chiaknækbrød med pålæg (sulten efter fastedag)\nFrokost: Frikadeller med flødestuvet hvidkål og sennepsmayonnaise\nAftensmad: Varmtrøget laks med røræg og gnavegrønt\nFrokost: Continue reading →\nEn hurtig, men lækker dessert!\nPosted on March 19, 2014 by johannecharnock under Lidt lækkert\nBland creme fraiche med vaniljepulver. Put blåbær og mandler ovenpå og til sidst lidt agavesirup!\nPosted on March 19, 2014 by johannecharnock under Aftensmad, frokost\nJeg elsker wraps – og savner wraps, men fik ideen til at lave min egen med opskriften fra proteinpasta.\nDet er nemt nok for mig, der er alene, men skal der produceres flere, så bliver det lidt besværligt……. jeg foreslår at man blander til én wrap af gangen, idet dejen hurtigt kan blive for stiv til at hælde tynd nok ud på bagepapiret……… til gengæld er den et glimrende alternativ til den almindelige kulhydratsholdige wrap, hvis man gider udføre arbejdet!\n75 g Philadelphia (eller lignende)\n1 stk FiberHusk\nKrydderier: Mexicansk blandingskrydderi fra Tiger – ca 1 spsk\n2 spsk mexicansk krydderi (fra Tiger)\n1 spsk smør (til at stege i)\nSalsa (ikke striks LCHF pga det høje sukkerindhold)\nAvokadodressing fra denne opskrift\nMed en håndblender, bland æggene og flødeosten til osten er helt rørt ud. Tilsæt nu FiberHusk og krydderier samt salt.\nHæld blandingen ud på en bageplade beklædt med bagepapir. Vend og drej nu bagepladen så massen løber ud i en rund form på ca 30 cm i diameter.\nLad massen stå i ca. 10 minutter. Bag i 10 minutter ved 160 grader.\nSteg løg og hvidløg i smørret. Tilsæt det hakkede oksekød og når det er brunet tilsættes krydderierne og salt.\nLæg salat på wrappen. Sørg for at den ikke dækker den nederste del, som skal bukkes op således at fyldet ikke falder ud.\nOvenpå lægges kød og derefter creme fraiche, avokadodressing og salsa. Til sidst rødløg og evt jalapeños.\nPosted on March 18, 2014 by johannecharnock under frokost, Tilbehør\nEngang i mellem får jeg den vildeste trang til noget at putte pålæg på. Jeg er ikke en fan af stenalderbrød – både fordi de indeholder forholdsvist mange kulhydrater, og fordi jeg ikke bryder mig ret meget om smagen.\nMen når trangen til noget at smøre pikantost på eller lægge en skive spegepølse på kommer væltende, så bager jeg oopsies.\nOpskriften findes mange steder på nettet, men jeg har nolet den fra madbandittens hjemmeside.\n100 g flødeost (Philadelphia style)\nSkil æggeblommer og -hvider ad i to skåle.\nPisk hviderne til de er helt stive.\nPisk nu blommerne sammen med flødeosten. Rør FiberHusk i. Bland forsigtigt æggehviderne i blandingen og fordel i 8 klatter på en bageplade beklædt med bagepapir. Pynt med sesamfrø.\nLad hvile i 10 minutter.\nBag i ca 30 minutter ved 160 grader, ikke varm-luft.\nLad hvile og spis derefter med dit yndlingspålæg.\nKan også sagtens bruges til en madpakke.o\nPosted on March 16, 2014 by johannecharnock under Madplan\næggelatte (skal på date, er lidt nervøs)\nHamburgerryg med flødestuvet hvidkål\nOvnbagt kyllingebryst, serveret med kålsalat\nTorskerognssalat (torskerogn med mayonnaise og creme fraiche) serveret med 1 æg og 1/2 avokado og grønt\nKyllingestykker stegt på panden\nJohanne: med løg og champignoner i en flødesovs, serveret med rosenkål\nLukas: med nudler\nKoteletter i fad i tomat/flødesovs med smeltet ost på\nJohanne: med kogte rosenkål\nLukas: Kogte kartofler og kogte gulerødder\nOksekød, strimlet kål, revne gulerødder, grønne bønner, løg stegt med ingefær, hvidløg, soyasovs og sesamolie\nJohanne: som det er\nFiskefrikadeller med hvidkålssalat og tatar-mayonnaise\nRestesuppe med masser af bacon og fløde\nJohanne: med chili og creme fraiche\nLukas: med brød og smør\nLørdag: (carb day – den observante læser vil opdage at jeg alligevel har valgt at beholde en carb-dag)\nVarmtrøget laks og røræg\nFlæskesteg serveret på engelsk manér med ovnstegte kartofler, yorkshire puddings, kogte grøntsager og sovs\n5:2, vægttab og pigesnak om kjoler\nPosted on March 11, 2014 by johannecharnock under 5:2\nVægt i dag: 78,7 – der er røget 13,1 kg siden jeg begyndte i september. Målet er 70 kg, men næste delmål må være 75, målet derefter er 71,8 (et mærkeligt mål, ikke? Men det er et totalt vægttab på 20 kg så)\nSå fik jeg overstået min 5. fastedag (tror jeg) og det bliver nemmere og nemmere for hver gang. Gik efter 0 kcal, men måtte snuppe en portion grøntsags- pg baconsuppe før sengetid…… nu sidder jeg og skal faktisk tage mig sammen til at lave min ægelatte, for jeg er stadigt ikke sulten.\nHar forøvrigt bestilt 3 nye kjoler på tilbud i ASOS – aner ikke, om jeg kan passe dem, bestilte dem i en 14 (størrelse 42 ifølge konverteringsguiden), men om ikke andet, så er det noget at skrumpe ind i.


Hvor meget hjem kan du bedømme? | Finanser - 2019\nHvor meget hjem kan du bedømme?\nUdgivet I: Finanser • Visninger: 4121\nFør du går ud og begynder at se på boliger, skal du vide, hvor meget du har råd til. Dette er de tre hovedfaktorer, der kan hjælpe dig med at besvare det pågældende spørgsmål.\nAlle nyder at gennemse ejendomsfortegnelserne og cirkulere de boliger, de gerne vil eje. Men det kan blive frustrerende, når du ser nogle af priserne på boliger i dag, især i eller omkring store byer som New York, Los Angeles eller Boston.\nFør du går ud og begynder at kigge på boliger, bør du forsøge at få en rimelig god ide om, hvor meget bolig du har råd til. Dette vil være baseret på tre primære faktorer:\n1. Hvor mange penge har du til rådighed for en forskudsbetaling og til lukning af omkostninger\n2. Lånet beløb din långiver vil godkende\n3. Hvor meget du kan bruge på realkreditlån og rentebetalinger\nTypisk vil nedbetalingen være overalt fra 5 til 20 procent af den samlede købspris på et hjem. Lukning omkostninger vil generelt køre dig et sted mellem 2 og 6 procent. Hvad er hypotekslånets lukkekostnader?\nNår du ansøger om et pant, vil långivere se på dine kreditrapporter, indtægter og forskellige andre faktorer, før du bestemmer, hvor meget de vil godkende som et lån.\nMen det er mængden af dine månedlige betalinger, men det vil i sidste ende bestemme, hvor meget hjem du har råd til. Den generelle tommelfingerregel er, at dine realkreditlån ikke må overstige 28 procent af din indkomst. Dit hele gældsforhold, der omfatter alle tilbagevendende gæld, herunder realkreditlån, billån og kreditkortbetalinger, bør ikke overstige 36 procent af din indkomst. Få mere at vide om gæld til indkomstforhold for realkreditlån.\nLad os antage, at du har en årlig husstandsindkomst, inklusive renter og udbytte, på $ 80.000 eller $ 6.677 pr. Måned. Lad os nu antage at du er interesseret i at købe et hjem, der koster $ 250.000. Hvis du er i stand til at dæmpe 10 procent ($ 25.000), skal du have et pant på $ 225.000. Men vil du have råd til betalingerne? Lad os lave matematikken.\nHvis du er godkendt til et 30-årigt rentebeløb på $ 225.000 på 5,75 procent, vil din månedlige betaling, inklusive renter, være omkring $ 1.340. Det er omkring 20 procent af din faste månedlige indkomst - godt under 28 procent. Hvis vi antager din bilbetalinger og anden tilbagevendende gæld er omkring $ 800 pr. Måned, er dine samlede tilbagevendende månedlige betalinger $ 2.140 - igen, godt under 36 procent. Du har held og lykke: Du har råd til huset.\nDer er masser af online regnemaskiner, der vil hjælpe dig med at bestemme, hvor meget du har råd til at betale hver måned. Men at kende på forhånd, hvad du har råd til at bruge, vil gøre dig til en bedre informeret, smartere bolig- og realkreditforhandler.\nVideo: Cara er tomt? | Episode 12 | Strandet Hygge Byggeri\nBreaking Financial News: Fed Rate Cut Emergency Move\nNøgnigt fat på SBIR Funds får nye tøj\nDu behøver ikke at sige, at du er en lille virksomhed\nHvad er i tankerne om High Net Worth og High Income Earners?\nLæs og nyd\nKaliforniens 'Amazon Law' hæver Internet Sales Tax War til nyt niveau\nHar du nok arbejdskapital?\nBundlinje: Hvad præsident Bushs bemærkninger til økonomien betyder for dig\nHvis du ændrer din stil, er du en falsk?\nLøse læber og sinkskibe\nIkke før du kender spørgsmålet